Με αυτό το τρικ δε θα παρατάς τους στόχους σου - AllYou.gr\nΜε αυτό το τρικ δε θα παρατάς τους στόχους σου\nΜια μικρή και εύκολη αλλαγή... τακτικής αρκεί για να τα καταφέρεις.\n| Απρ 10, 2017\nΣε όλες μας συμβαίνει. Στην αρχή βάζουμε ένα στόχο και είμαστε πολύ ενθουσιασμένες. Τρελαινόμαστε στην ιδέα ότι θα τον πετύχουμε, είμαστε πραγματικά αποφασισμένες να τα καταφέρουμε. Είτε πρόκειται για απώλεια κιλών, είτε για προαγωγή είτε για τα προσωπικά μας.\nΣτην πορεία, ωστόσο, αρχίζουμε να χάνουμε την όρεξή μας. Κάπου εκεί στη... μέση (πχ όταν έχεις χάσει τα μισά κιλά από το στόχο) απογοητευόμαστε, σα να κουραζόμαστε. Και κάπως έτσι ρισκάρουμε να μη καταφέρουμε αυτό που τόσο θέλαμε.\nΌμως, ευτυχώς υπάρχει κάτι απλό που μπορούμε να κάνουμε για να αποφύγουμε την αποτυχία! Είναι όλα θέμα τακτικής και... μυαλού. Τουλάχιστον αυτό τονίζει στο Journal of Consumer Psychology η Olya Bullard, Ph.D. επίκουρη καθηγήτρια στο University of Winnipeg και επικεφαλής μιας σχετικής έρευνας.\nΣύμφωνα με τη Bullard, οι άνθρωποι που χάνουν το κουράγιο τους να κυνηγήσουν τους στόχους τους, πρέπει να εστιάζουν σε όλα όσα πρέπει να αποφύγουν! Για παράδειγμα, αν προσπαθείς να μαζέψεις λεφτά, ο στόχος να βάζεις αρχικά στην άκρη κάποια ποσά μπορεί να φαίνεται εύκολος. Στη συνέχεια, όταν θα χάσεις τον ενθουσιασμό σου, πρέπει να εστιάσει στο ότι δεν πρέπει να αγοράζεις συνέχεια φαγητό απ' έξω.\nΕστίασε, λοιπόν, στα κίνητρά σου στο πρώτο μέρος της διαδικασίας και όταν αρχίσεις να νιώθεις ότι η αποφασιστικότητα σου σε εγκαταλείπει, δώσε έμφαση στο να αποφύγεις τα αρνητικά.


Ήττα για τον Αστέρα Μεσολογγίου στη Μάστρου - Αιχμή News\nΉττα για τον Αστέρα Μεσολογγίου στη Μάστρου\nΜε το αριστερό μπήκε ο Αστέρας τη νέα χρονιά, γνωρίζοντας την ήττα από την Παιανία Μάστρου με σκορ 2-1, εκτός έδρας, τη Κυριακή 6 Ιανουαρίου 2019. Ήταν ο πρώτος αγώνας για το Β' γύρο του πρωταθλήματος, και συγκεκριμένα η 10η αγωνιστική του πρωταθλήματος του Α' Ομίλου της Β' κατηγορίας της Ε.Π.Σ. Αιτωλοακαρνανίας.\nΠαίζοντας σε ένα ξερό γήπεδο, που δεν βοηθάει καμία ομάδα να παίξει ποδόσφαιρο αξιώσεων, η ομάδα μας σπατάλησε ένα ημίχρονο παίζοντας πολύ άσχημα, χωρίς να δημιουργήσει τη παραμικρή ευκαιρία. Στην αντίθετη πλευρά, η ομάδα της Μάστρου, στην πρώτη ευκαιρία που δημιούργησε, κατάφερε να προηγηθεί και να ελέγχει με αυτόν τον τρόπο το παιχνίδι. Όλες οι ευκαιρίες γινόταν μόνο από στημένες μπαλιές και με σέντρες. Δυστυχώς, η κατάσταση του γηπέδου δεν βοηθάει καθόλου τους παίκτες και των δύο ομάδων να παίξουν στρωτό παιχνίδι.\n28' ΓΚΟΛ για τη Μάστρου. Κόρνερ από αριστερά για τη Μάστρου, η σέντρα βγήκε μες τη μεγάλη περιοχή του Αστέρα, ο Παναγιωτόπουλος απομάκρυνε με κεφαλιά εκτός περιοχής και ο επιθετικός της Μάστρου με απευθείας σουτ έστειλε τη μπάλα στα δίχτυα του Κοκώρη.\nΣτο β' ημίχρονο ο Αστέρας ευτύχησε να ισοφαρίσει νωρίς, στη πρώτη ευκαιρία που δημιούργησε και έχασε λίγο μετά μεγάλη ευκαιρία να προηγηθεί, όταν ο Μυριούνης σε ανεπανάληπτο τετ-α-τετ με τον τερματοφύλακα αστόχησε να πλασάρει. Έτσι, η μπάλα τιμωρεί και η Μάστρου, παίζοντας και με 10 παίκτες λόγω αποβολής με δεύτερη κίτρινη κάρτα παίκτη του, κατάφερε να πετύχει το νικητήριο γκολ και να χάσει κι άλλες ευκαιρίες με τον Αστέρα να έχει προωθηθεί μπροστά για να ισοφαρίσει.\n49' ΓΚΟΛ για τον Αστέρα. Οι επιθετικοί μας πίεσαν τους αμυντικούς της Μάστρου κοντά στο κόρνερ, ο Χριστοδουλάτος έκλεψε τη μπάλα και πάσαρε στον Μυριούνη, ο οποίος με ωραία ενέργεια άδειασε τον αμυντικό και πλάσαρε σε κενή εστία ισοφαρίζοντας σε 1-1.\nΗ Μάστρου διαμαρτυρήθηκε έντονα για μία ανατροπή που έγινε μέσα στη περιοχή του Αστέρα, αλλά το βίντεο του αγώνα δεν δείχνει ξεκάθαρα εάν υπήρχε ανατροπή ή όχι.\nΛίγο μετά, ο Αστέρας έχασε μεγάλη ευκαιρία να προηγηθεί στο σκόρ, όταν σε εκτέλεση φάουλ στο κέντρο του γηπέδου από τον Μωραϊτη, ο Μυριούνης βγήκε πίσω από τους αμυντικούς στο ύψος της μικρής περιοχής, κοντρόλαρε τη μπάλα, σε τετ-α-τετ με τον τερματοφύλακα της Μάστρου αλλά το δυνατό σουτ που έκανε πέρασε πολύ πάνω από το οριζόντιο δοκάρι, άουτ. Αμέσως μετά, κλέψιμο της μπάλας στο κέντρο από τους παίκτες του Αστέρα, ωραίος συνδιασμός έξω από την περιοχή της Μάστρου, η μπάλα έφτασε στον Χριστοδουλάτο ο οποίος έκανε κάτι σαν πλασέ, στην αγκαλιά του τερματοφύλακα, ενώ αριστερά περίμενε πάσα μόνος του ο Μυριούνης για να πλασάρει.\nΑφού έχασε αυτές τις δύο ευκαιρίες, η Μάστρου κατάφερε αρχικά να χάσει κι αυτή μία ευκαιρία σε τετ-α-τετ του επιθετικού με τον Κοκώρη, αλλά πλάσαρε άουτ, και στη συνέχεια πέτυχε το γκολ της νίκης, αφού εκμεταλλεύτηκε την ολιγωρία της άμυνας του Αστέρα.\nΓια τον Αστέρα ήταν μια ακόμη εμφάνισε που προβληματίζει, κυρίως στο επιθετικό της κομμάτι. Δυστυχώς οι ελλείψεις των επιθετικών από τον αγώνα της Κυριακής ήταν σημαντικές και οι νεαροί της ομάδας δεν μπόρεσαν να ανταποκριθούν σε αυτό τον αγώνα.\nΑΣΤΕΡΑΣ: (Ντζιβανάκης) Κοκώρης, Παπαδάτος, Τσιριμώκος, Παναγιωτόπουλος, Σταμάτης, Μπαλαμπάνης (Γαντζούδης), Μωραϊτης, Φούντας Χριστοδουλάτος (Μάντης), Μυριούνης, Σαλάπας (Γρηγοράκης)\nΣτον πάγκο ήταν επίσης οι: Σχώρης, Παπανικολάου, Χολέβας, Ιωάννου.


Ποιος τρόπος μαγειρέματος προστατεύει από τον διαβήτη ·\nΟ τρόπος μαγειρέματος που θα επιλέξουμε για το φαγητό μας καθορίζει εάν αυτό θα περιέχει ουσίες που προκαλούν φλεγμονές στο σώμα και βλάβες στα κύτταρα, οδηγώντας μακροπρόθεσμα την αντίσταση του οργανισμού στην ινσουλίνη και στον διαβήτη. Αυτό δείχνει μια νέα επιστημονική μελέτη που εκπονήθηκε από Αμερικανούς ερευνητές και δημοσιεύεται στην επιθεώρηση Diabetologia.\nΣύμφωνα με τα νέα ευρήματα, το ψήσιμο στα κάρβουνα ή στον φούρνο και το τηγάνισμα («ξηρό» μαγείρεμα) οδηγούν στην παραγωγή των λεγόμενων τελικών προϊόντων προχωρημένης γλυκοζυλίωσης (Advanced Glycation End products – AGEs). Τα υποπροϊόντα αυτά παράγονται όταν τα σάκχαρα των τροφών –κυρίως των ζωικών προϊόντων, όπως το κρέας και τα γαλακτοκομικά– μαγειρεύονται σε υψηλές θερμοκρασίες και με μεταφορά της θερμότητας στο τρόφιμο μέσω του αέρα, κάποιας λιπαρής ουσίας ή κάποιου μετάλλου. Αντιθέτως, το μαγείρεμα στον ατμό, το ποσάρισμα και το βράσιμο (μέθοδοι «υγρού» μαγειρέματος) εξασφαλίζει μικρότερη παραγωγή AGEs.\nTagged διαβήτη, Διατροφή\nPrev2 συχνές επεμβάσεις που κάνει ο γενικός χειρουργός σήμερα\nNextΔείτε 6 τοξίνες μέσα στο σπίτι που σας παχαίνουν χωρίς να το καταλαβαίνετε


Πέθανε ο πρώην προπονητής του Άρη, Ίλια Πέτκοβιτς - EPIRUS Online\nΟ Πέτκοβιτς είχε μεταφερθεί σε νοσοκομείο τη Δευτέρα, λόγω έλκους στο δωδεκαδάκτυλο και εκεί διαπιστώθηκε ότι είχε προσβληθεί από τον κορωνοϊό. Αν και αρχικά η κατάστασή του ήταν σταθερή, στη συνέχεια επιδεινώθηκε λόγω αιμορραγίας. Παρά τις προσπάθειες των γιατρών, ο προπονητής- που είχε καρδιολογικά και αναπνευστικά προβλήματα- έχασε τη μάχη για να κρατηθεί στη ζωή.\nΟ Ίλια Πέτκοβιτς είχε καθίσει στον πάγκο του Άρη την περίοδο 1999-2000. Πριν από την ενασχόλησή του με την προπονητική, είχε διακριθεί ως ποδοσφαιριστής παίζοντας ως μέσος και είχε 43 συμμετοχές με τη φανέλα της εθνικής Γιουγκοσλαβίας από το 1968 έως το 1974.\nΣτην προπονητική καριέρα του, πέρα από τον Άρη είχε εργαστεί σε πολλούς συλλόγους, ενώ διετέλεσε τεχνικός τόσο της εθνικής Γιουγκοσλαβίας όσο και του αντιπροσωπευτικού συγκροτήματος της Σερβίας.\nΜε πληροφορίες από Sport Blic\nΠροηγούμενο άρθροΜία νέα έκδοση για τη λαογράφο Αγγελική Χατζημιχάλη\nΕπόμενο άρθροΟ «χάρτης» των νέων κρουσμάτων – 23 νέα 8 από πτήσεις


Άρθρο φαντάρου: "Η αγωνιστική στρατιωτική θητεία μπορεί να φωτίσει τον δρόμο της αμφισβήτησης" - ALT.gr\nΆρθρο φαντάρου: “Η αγωνιστική στρατιωτική θητεία μπορεί να φωτίσει τον δρόμο της αμφισβήτησης”\n22 Μαΐ 2020 | 07:00\nΚατά τη διάρκεια της περιόδου της καραντίνας οι στρατευμένοι νέοι δεχτήκαμε τις συνέπειες από τα ελλιπή μέτρα προστασίας της υγείας και των δικαιωμάτων μας όπως το σύνολο των λαϊκών οικογενειών. Και σήμερα σε περίοδο χαλάρωσης των απαγορεύσεων και αδειών χρειάζεται να παρθούν μέτρα προστασίας από την πανδημία όπου δεν λήφθηκαν ακόμη και αυτά που υπάρχουν ήδη, να επικαιροποιηθούν. Αντίστοιχες δυσκολίες και ανησυχίες προκάλεσαν τα κυβερνητικά μέτρα και στα μόνιμα στελέχη των ενόπλων δυνάμεων.\nΤώρα ερχόμαστε αντιμέτωποι με την εκδήλωση της νέας καπιταλιστικής οικονομικής κρίσης, και τις συνέπειες που αυτή θα φέρει στη ζωή και στα δικαιώματα μας, τόσο μέσα στα στρατόπεδα όσο και έξω από αυτά, στα σπίτια μας, στις οικογένειες μας, στο εργασιακό μας μέλλον.\nΙδιαίτερα τα παιδιά της εργατικής λαϊκής οικογένειας που υπηρετούν την στρατιωτική τους θητεία και έχουν αποσπαστεί από το μεροκάματο, αντιμετωπίζουν ήδη σοβαρές πρόσθετες οικονομικές δυσκολίες. Δεν είναι λίγοι εκείνοι που «βγάζουν» τη θητεία από το μισθό του ενός γονιού που εργαζόταν για όλη την οικογένεια και τώρα βρίσκεται είτε σε καθεστώς αναστολής σύμβασης, είτε ακόμα και απολυμένος. Δεν είναι λίγοι οι συνάδελφοι φαντάροι που με κόπο και ιδρώτα είχαν μαζέψει λίγες οικονομίες για να μπορέσουν να συντηρηθούν κατά τη διάρκεια της θητεία τους, όμως τώρα είναι αναγκασμένοι να στηρίξουν και τις οικογένειες τους.\nΔυσκολίες πρόσθετες σε αυτές που ήδη αντιμετωπίζαμε από τις συνθήκες διαβίωσης μέσα στα στρατόπεδα, αλλά και τις συνθήκες πίεσης που διαμορφώνονται σε αρκετά από αυτά, από τις συνεχιζόμενες υπηρεσίες και καθήκοντα που επιφορτίζουν τους οπλίτες θητείας, χωρίς ταυτόχρονα καμία εναλλακτική πολιτιστική, αθλητική, δημιουργική διέξοδο.\nΚαθοριστικής σημασίας για την αντιμετώπιση όλων των δυσκολιών και τις πίεσης (σωματικής και ψυχολογικής) μέσα στα στρατόπεδα είναι η στάση αγωνιστικής και μαχητικής υπεράσπισης των δικαιωμάτων των στρατευμένων νέων. Είναι η χωρίς εφησυχασμό αντίσταση στο κλίμα του «9 μήνες είναι θα περάσουν και μετά θα συνεχίσω τη ζωή μου», στις λογικές ότι «εδώ είναι στρατός, ποιος βγάζει άκρη για να βγάλω εγώ». Είναι λογικές που δρουν παραλυτικά στη δράση και τη σκέψη των νέων, τους καθηλώνουν για 9 μήνες στο να δεχτούν τα πράγματα ως έχουν, βάζοντας στην άκρη τις ανάγκες τους.\nΤο κλίμα αυτό συντηρείται και από το ίδιο το περιεχόμενο της στρατιωτικής θητείας. Οι αγγαρείες (με πιο συχνή πρόφαση αυτή της ατομικής και συλλογικής υγιεινής και καθαριότητας), τα κωλυόμενα νούμερα στις υπηρεσίες, οι εντατικοί ρυθμοί σε πόστα όπως τα μαγειρεία κ.α. δημιουργούν την εικόνα πως οι φαντάροι υπηρετούν για να βγάζουν τη «λάντζα» των στρατοπέδων και επομένως ο στρατός «είναι χάσιμο χρόνου».\nΤέτοιου είδους αντιλήψεις συντηρούνται και αναπαράγονται από διάφορες δυνάμεις του αστικού χώρου τόσο μέσα όσο και έξω από τις Ένοπλες Δυνάμεις, αλλά και από δυνάμεις του οπορτουνισμού. Τέτοιου είδους λογικές είναι βολικές για να συσκοτίσουν την αποστολή και τον προσανατολισμό των Ενόπλων Δυνάμεων, την εμπλοκή τους στους αμερικαΝΑΤΟικούς σχεδιασμούς, τις εξελίξεις που διαδραματίζονται στην περιοχή της Ανατολικής Μεσογείου, τους ιμπεριαλιστικούς πολέμους που είναι σε εξέλιξη στην περιοχή.\nΕίναι λογικές που αποκρύπτουν συνειδητά ότι από τα τεράστια ποσά που κατευθύνονται στις αμυντικές δαπάνες και κατατάσσουν τη χώρα μας δεύτερη ανάμεσα στις χώρες-μέλη του ΝΑΤΟ, δεν περισσεύει ούτε ένα ευρώ για την κάλυψη αναγκών των στρατιωτικών μονάδων σε υλικά καθαρισμού, προστασίας, σίτισης, συντήρησης των υποδομών, στέγασης των οπλιτών κ.α. Φυσικά αποκρύπτουν και όλους όσους έχουν την ευθύνη για την κατάσταση αυτή, δηλαδή διαχρονικά τις κυβερνήσεις και τα αστικά κόμματα που στέκονται γονυπετής μπροστά στο ΝΑΤΟ και την ΕΕ.\nΜήπως όμως μια τέτοια λογική έχει αδερφική συγγένεια με το «κοίτα παιδί μου τη δουλειά», «μείνε μακριά από τα σωματεία και άλλες …φασαρίες»; Αντιλήψεις που συναντάμε πολύ πριν και πολύ μετά τον στρατό, σε όλους τους χώρους που παρεμβαίνουμε και δείχνουν ως λύση στα αδιέξοδα των νέων τον ατομικό δρόμο, δηλαδή το πιο μεγάλο αδιέξοδο. Μήπως όμως οι αντιλήψεις αυτές ταιριάζουν γάντι με την καλλιέργεια υποταγής στις επιθυμίες του εργοδότη, «γιατί αυτός μας δίνει το ψωμί που τρώμε»; Μήπως πάνε κολλητά με το αφήγημα της ατομικής ευθύνης και τις «εθνικής ομοψυχίας» που καλλιεργούν κυβέρνηση και αστικά επιτελεία το τελευταίο διάστημα κάνοντας μάλιστα το δάχτυλο προς το λαό για την αντιμετώπιση της πανδημίας;\nΜήπως τελικά εκείνοι που συντηρούν και αναπαράγουν τις διάφορες θεωρήσεις περί «χαμένου χρόνου» κλπ επιδιώκουν να εκπαιδεύσουν τους νέους στην πιστή υπακοή και στο να εκτελούν «άνευ αντιλογίας τας διαταγάς» για όλη τους τη ζωή;\nΟι Κομμουνιστές μέσα στα στρατόπεδα πρέπει να δρούμε αποφασιστικά απέναντι σε όποιον θέλει να επιβάλει την ατομική λύση, την αδράνεια στους στρατευμένους νέους. Από την πρώτη στιγμή να δίνουμε συνέχεια στην δράση μας, στη δράση του Κόμματος και της ΚΝΕ για μαχητική υπεράσπιση των δικαιωμάτων των νέων της λαϊκής οικογένειας. Να φωτίζουμε πως η αιτία των δυσκολιών μέσα στο στρατόπεδο είναι η ίδια αιτία των μισθών των 500 ευρώ, των σχολών χωρίς εργαστήρια και βιβλία, της ανεργίας. Είναι το καπιταλιστικό κέρδος, είναι η εμπλοκή στα ΝΑΤΟικά πολεμικά σχέδια για τα συμφέροντα των επιχειρηματικών ομίλων της περιοχής.\nΗ απαραίτητη προσαρμογή στη δράση μας μέσα στο στρατόπεδο δεν σημαίνει ανεκτικότητα στην αστική και οπορτουνιστική παρέμβαση. Ανεκτικότητα σε αντιδραστικές φασιστικές θέσεις που μπορεί να εκφράζονται. Η προσαρμοσμένη δράση μας έχει ως κύριο να προστατεύσουμε την δράση του Κόμματος μέσα σε έναν ιδιαίτερο χώρο του αστικού κράτους που έχει συγκροτηθεί με σκοπό τη βία και την ένοπλη επιβολή της καπιταλιστικής ιδιοκτησίας και εξουσίας ενάντια στους εργαζόμενους, τη νεολαία.\nΓια κανέναν νέο η ζωή του και η στάση που αντιμετωπίζει την καθημερινότητα του δε διακόπτεται για 9 μήνες. Η πορεία είναι συνεχής, έτσι συνεχής είναι και η πορεία της συνείδησης του. Επομένως στην στρατιωτική μας θητεία οφείλουμε να εμπνεύσουμε τους νέους της εργατική τάξης να τους καθοδηγήσουμε να ξεπεράσουν φόβους, να τους διαπαιδαγωγήσουμε στην αλληλεγγύη. Άλλωστε μιλάμε για νέους που αύριο θα συναντήσουμε ξανά μπροστά μας, σε εργοστάσια, γραφεία, σχολές, πανεπιστήμια. Είναι οι ίδιοι που σε μια επόμενη φάση της ζωής τους θα τους θέλουμε να πρωτοστατούν στο πλάι μας μέσα από τα σωματεία, τους συλλόγους.\nΝα πρωτοστατήσουμε στη συγκρότηση επιτροπών που σε πρώτο πλάνο θα παλεύουν να συνεχιστούν τα μέτρα προστασίας στις μονάδες για τους στρατευμένους, θα οργανώνουν την συμμετοχή σε αθλητικές, πολιτιστικές εκδηλώσεις μέσα και έξω από το στρατόπεδο, θα διεκδικούν μέτρα για την βελτίωση των συνθηκών διαβίωσής τους.\nΝα αξιοποιήσουμε τις ίδιες τις εξελίξεις που στο χρόνο και το χώρο της μονάδας έχουν άλλη δυναμική, δίνουν αφορμή για βαθύτερες συζητήσεις. Όπως για παράδειγμα οι εικόνες από τις πρωτομαγιάτικες συγκεντρώσεις του ΠΑΜΕ έδωσαν αφορμή για συζήτηση για το που μπορεί να φτάσει η δύναμη των εργαζόμενων όταν είναι οργανωμένοι. Ακόμη η στάση στην ορκωμοσία και ο πολιτικός όρκος μπορεί επίσης να δώσει τροφή για βαθύτερες συζητήσεις, για αμφισβήτηση μέχρι και σκοταδιστικών αντιλήψεων.\nΝα ακουστεί δυνατά και μέσα στα στρατόπεδα ότι «πληρώσαμε πολλά, δεν θα πληρώσουμε ξανά». Με επαναστατική αισιοδοξία να δυναμώσουμε την αμφισβήτηση απέναντι στο αστικό κράτος στους θεσμούς του, να φωτίσουμε τον δρόμο του Σοσιαλισμού απέναντι στην καπιταλιστική βαρβαρότητα.


volleynews - Ηλυσιακός κορυφής, 3-1 την ΑΕΚ\nΗλυσιακός κορυφής, 3-1 την ΑΕΚ\nΜεγάλη νίκη στην έδρα της ΑΕΚ πανηγύρισε με 3-1 σετ ο Ηλυσιακός. Η ομάδα των Ιλισσίων με το τρίποντο αυτό «έπιασε» τη Θέτιδα στη κορυφή της βαθμολογίας και υποχρέωσε την Ένωση στην δεύτερη συνεχόμενη εντός έδρας ήττα.\nΟ Ηλυσιακός έπιασε κορυφφή και με την επόμενη αγωνιστική υποδέχεται τη Θέτιδα, θέλοντας να επιβάλλει την κυριαρχια του στην κατηγορία. Η ΑΕΚ πλέον έμεινε στο -6 από την κορυφή και βρίσκεται πίσω από τον τρίτο Πανιώνιο τον οποίο υποδέχεται την επόμενη αγωνιστική\nΤα σετ: 1-3 (24-26, 25-23, 20-25, 22-25)\nΑΕΚ (Σαμαράς): Χρυσομάλλη, Μπίσκου, Ζίγκα, Οικονομίδου, Γκρέκα, Μαλουσάρη / Μπελιά (λ), Αντωνιάδη, Ματιάδη, Βάθη, Βυζαντινού.\nΑΟ ΗΛΥΣΙΑΚΟΣ (Αποστολογιωργάκης): Χριστοδούλου, Χαμπηλομάτη, Μπέμπη, Σωτηρίου, Λιαρούτσου, Αναγνώστου / Παπαδάκη (λ), Τζαλαλή Κ., Τζαλαλή Σ.\nΠερισσότερα από την κατηγορία: « Έχασε βαθμό κόντρα στη Μεσσαρά η Θέτιδα Επιστροφή στις νίκες για τον ΑΟΛ »


Σενάριο ζωής: τι να κάνεις αν σε πάρει τηλέφωνο ο/η πρώην! | Star.gr\nΣενάριο ζωής: τι να κάνεις αν σε πάρει τηλέφωνο ο/η πρώην!\nΣτο πρώτο χτύπημα θα κλείσεις ή... θα ανοίξεις την πόρτα;\nΓια να είναι πρώην, κάτι έχει συμβεί. Τι γίνετα��, όμως, όταν ο/η πρώην αρχίσει τα… τηλέφωνα; Κάτω από «κανονικές» συνθήκες ένας/ μία πρώην δεν παίρνει τηλέφωνο. Τι θέλει και σε καλεί; Ή σε θέλει πίσω, ή, απλά, αποφάσισε να σου κάνει πόλεμο νεύρων!\nΝα είσαι σίγουρος/η πως θα τον/την ακούσεις να σου λέει «μου έλειψες», «σε σκεφτόμουν», «πήρα να δω τι κάνεις» ή ακόμα και… «συγνώμη».\nΠώς να αντιδράσεις:\nΑν έχεις πάρει απόφαση ότι το «θεματάκι» σας τελείωσε… μην σηκώσεις το τηλέφωνο! Επίσης, μπορείς να βάλεις τον αριθμό του/της στη λίστα αποκλεισμένων, οπότε κάθε φορά που σε καλεί… θα του βγαίνει αυτόματα κλειστό!\nΑν ακόμα τον/την σκέφτεσαι και ίσως τον/την θέλεις πίσω: άκου με προσοχή όσα θέλει να σου πει, έχοντας, πάντα, στο πίσω μέρος του μυαλό σου ότι ο άνθρωπος δεν αλλάζει. Φυσικά, μην ανοίξεις συζήτηση για ό,τι έγινε στο παρελθόν, για ό,τι έφταιξε και για ό,τι μπορεί να γίνει στο μέλλον. Αυτές οι συζητήσεις γίνοντας τετ-α-τετ, οπότε προτίμησε να βρεθείτε!\nΠΡΟΣΟΧΗ: σε καμία περίπτωση δεν πρέπει να του/της δώσεις θάρρος και σε καμία περίπτωση δεν πρέπει να είσαι επιθετικός/ή! Και, φυσικά, μην ανταποδώσεις το τηλεφώνημα την επομένη… Αν τον/την θέλεις πίσω, άφησέ τον/την και λίγο να «ψηθεί»!


Supra Drift 3D - παίξτε δωρεάν στο Friv5\nΣχετικά με το παιχνίδι «Supra Drift 3D»\nΗ ικανότητα ελέγχου της κατάστασης πίσω από το τιμόνι ενός αυτοκινήτου μπορεί να δοκιμαστεί καλώντας τον οδηγό να συμμετάσχει στην κίνηση. Αυτό είναι ένα είδος τέχνασμα ή παράστασης, όταν το αυτοκίνητο περιστρέφεται απότομα στις στροφές χωρίς επιβράδυνση, αναγκάζοντάς το να πάει σε χρήση. Ο Τζακ από την παιδική του ηλικία ήταν λάτρης των αγώνων και όταν μεγάλωσε, αποφάσισε να χτίσει μια καριέρα ως αγωνιστής δρόμου. Εσείς στο παιχνίδι Supra Drift 3d θα τον βοηθήσετε να κερδίσει πολλούς διαγωνισμούς. Ο ήρωάς σας αγόρασε ένα σπορ αυτοκίνητο Toyota Supra. Σε αυτό θα λάβει μέρος σε αγώνες. Αφού το φέρετε στην γραμμή εκκίνησης, θα περιμένετε ένα σήμα και πατώντας το πεντάλ γκαζιού θα σπεύσει προς τα εμπρός. Η διαδρομή στην οποία θα ακολουθήσετε έχει πολλές απότομες στροφές. Θα πρέπει να τα περάσετε όλα με ταχύτητα χρησιμοποιώντας τις δεξιότητές σας σε τέχνη όπως το drift. Μπορείτε να αποκτήσετε πρόσβαση σε αυτό το παιχνίδι από όλα τα gadget και τις συσκευές.


tromaktiko: Γκάφα δίχως προηγούμενο! Δεν φαντάζεστε τι έφαγε κατά λάθος η Φαίη Σκορδά! Τρόμος στην κουζίνα!\nΓκάφα δίχως προηγούμενο! Δεν φαντάζεστε τι έφαγε κατά λάθος η Φαίη Σκορδά! Τρόμος στην κουζίνα!\nΔεν μπορούσε να το πιστέψει η Αργυρώ Μπαρμπαρίγου! Γκάφα δίχως προηγούμενο για την παρουσιάστρια!...\nΑυτό που έγινε σήμερα την ώρα της μαγειρικής στο Πρωινό, δεν έχει ξανασυμβεί. Πρωταγωνίστρια η Φαίη Σκορδά.\nΗ παρουσιάστρια, αφού δοκίμασε από το κοτόπουλο που είχε σερβίρει η Αργυρώ Μπαρμπαρίγου στον πάγκο της κουζίνας, αποσύρθηκε από το πλάνο και «βυθίστηκε» σε μια… ύποπτη σιωπή. Ενώ, λοιπόν, η Αργυρώ παρουσίαζε τη συνταγή, ακούστηκε έντρομη η Φαίη Σκορδά να λέει: «Αργυρώ έφαγα το σχοινί»! Η μαγείρισσα έπαθε σοκ, νομίζοντας ότι η ίδια είχε ξεχάσει το σχοινί μέσα στο πιάτο. Όμως, η αλήθεια ήταν λίγο διαφορετική…\n«Από πίσω πήγα κι έφαγα… Παιδιά έφαγα όλο το σχοινί! Το κατάπια! Ελεάνα, έφαγα όλο το σχοινί! Έκοψα από εδώ, επειδή ήταν πολύ νόστιμο, και για να μη χαλάσω το πιάτο έφαγα όλο αυτό το πράγμα! Έφαγα όλο το κορδόνι! Πάντως πολύ νόστιμο, ακόμα και το κορδόνι!», εξομολογήθηκε η Φαίη Σκορδά.


Daisy | Daisy | CinemaNews.gr\nΠρωταγωνιστούν: Jeon Ji-hyeon, Jeong Woo-seong, Lee Seong-jae, Cheon Ho-jin, Yu Sun-cheol\nΣτο Χάαρλεμ της Ολλανδίας, μια νεαρή κορεάτισσα, η Hye-yeong (Jeon Ji-hyeon), εργάζεται σ' ένα κατάστημα αντικών και τα σαββατοκύριακα ζωγραφίζει σε μια πλατεία για να κερδίσει κάποια επιπλέον χρήματα. Εκεί γνωρίζει έναν συμπαθή κορεάτη, τον Jeong Woo (Lee Seong-jae), τον οποίο και ερωτεύεται. Ο Jeong Woo είναι αστυνομικός της Ιντερπόλ που βρίσκεται σε αποστολή παρακολουθώντας ένα διεθνές κύκλωμα διακίνησης ναρκωτικών. Όταν θα γίνει συμπλοκή μεταξύ αστυνομίας και κακοποιών, η Hye-yeong θα τραυματιστεί στο λαιμό και θα χάσει τη φωνή της. Έμμεσα υπέυθυνος γι' αυτό, είναι ένας κορεάτης ελεύθερος σκοπευτής, ο Park (Jeong Woo-seong), ο οποίος είναι κρυφά ερωτευμένος μαζί της από πριν. Ο αστυνομικός την παίρνει υπό την προστασία του (και την ερωτεύεται) και ταυτόχρονα προσπαθεί να βρει τον άνθρωπο που την έφτασε σ' αυτή την κατάσταση.\nΣκηνοθετημένη από τον Andrew Lau, γνωστό στην Ασία για την τριλογία του «Infernal Affairs» (στο οποίο βασίστηκε το «The Departed» του Scorsese) η ταινία «Daisy» είναι ένα πείραμα, το οποίο, δυστυχώς, απέτυχε στα περισσότερα σημεία. Προσπαθώντας να δώσει ένα μείγμα μελοδράματος και ταινίας δράσης, ο σκηνοθέτης τα χάνει λίγο στη δοσολογία και το αποτέλεσμα δεν πείθει καμία από τις δύο πλευρές. Δηλαδή, το συναισθηματικό μέρος σοροπιάζει υπέρ του δέοντος και το γκανγκστερικό είναι εντελώς σχηματικό. Η αφήγηση αλλάζει πλευρές όλη την ώρα και μπερδεύει, αφού δεν έχει την κατάλληλη σεναριακή υποστήριξη για να γίνει κατανοητή. Μάλιστα, κάθε φορά που αλλάζει ο αφηγητής, αλλάζουν και οι αποχρώσεις στην εικόνα, μπας και καταφέρει ο θεατής να καταλάβει τι γίνεται. Μια μπερδεμένη αστυνομική πλοκή δε σημαίνει απλά ν' ανακατέψει κανείς τα γεγονότα. Χρειάζεται δουλειά και μαεστρία. Και φυσικά δε χρειάζεται γλυκανάλατες παρεμβολές, που βυθίζουν το όλο εγχείρημα στην αμηχανία. Οι ελάχιστες καλούτσικες σκηνές δράσης, από τον μεγάλο Dion Lam, δεν αρκούν, τελικά, για να σώσουν την κατάσταση.


«Μπράβο στους γονείς που επέστρεψαν τους φακέλους του μαθήματος θρησκευτικών» - TRIKALANEWS\nΑρχική » Blog » «Μπράβο στους γονείς που επέστρεψαν τους φακέλους του μαθήματος θρησκευτικών»\nΧιλιάδες γονείς σε όλο τον Ελλαδικό χώρο επέστρεψαν τα βιβλία – φακέλους του μαθήματος θρησκευτικών τόσο του δημοτικού όσο και των γυμνασίων και λυκείων. Αισιόδοξο το μήνυμά τους διότι αποδεικνύει πως δύσκολα η πατρίδα μας και οι παραδόσεις της θα γίνουν μια «αλοιφή» στο παγκόσμιο σύστημα.\nΟ Έλληνας αποδεικνύει για μια ακόμη φορά πως δεν σκύβει το κεφάλι και δεν τρώει κουτόχορτο. Η παιδεία σήμερα θέλει να δημιουργεί βίδες για το παγκόσμιο σύστημα. Σ' αυτό την εξυπηρετεί και η αίρεση του οικουμενισμού που δυστυχώς προβάλλεται ύπουλα από τους φακέλλους του μαθήματος των θρησκευτικών τα οποία παρουσιάζουν όλες της θρησκείες ως ισότιμες και αληθινές.\nΈνας είναι ο αληθινός θεός και άρα μια είναι η αληθινή Θρησκεία. Όλες οι άλλες θρησκείες και ο τρόπος ζωής που προβάλλουν οδηγούν στον πνευματικό θάνατο. Θα δίναμε στο παιδί μας ένα φάρμακο ή ένα εμβόλιο που του επιφέρει τον σωματικό θάνατο; Μπράβο γονείς που ελέγχετε ό,τι βλάπτει την ψυχή των παιδιών σας.\nΔεν είναι αχαριστία προς τον αληθινό Θεό, που σταυρώθηκε για τις αμαρτίες μας και αναστήθηκε για να νικήσει τον θάνατο, να τον εξισώνουμε με τον Μωάμεθ, τον Βούδα ή διάφορους σύγχρονους γκουρού και φιλοσόφους;\nΝα θέσω τώρα μερικά ερωτήματα και ας τα απαντήσει ο καθένας όπως αυτός νομίζει. Γιατί τα μέσα μαζικής ενημερώσεως με ελάχιστες εξαιρέσεις κάποιων ιστοσελίδων δεν προβάλλουν αυτό το μεγάλο κίνημα των γονέων;\nΓιατί, δόξα τω Θεώ, μετρημένοι στα δάκτυλα του ενός χεριού λίγοι διευθυντές σχολείων δέχονται πίσω τα βιβλία από τους Μωαμεθανούς πρόσφυγες με πολύ ευγένεια ενώ όταν τα επιστρέφουν οι Έλληνες πολίτες γκρινιάζουν φέρνοντας διάφορες ανούσιες και αναίτιες δικαιολογίες;


Δικαιουλάκος: «Υποψιασμένη η Γαλλία» | SDNA\nΔικαιουλάκος: «Υποψιασμένη η Γαλλία»\n16 Ιουνίου 2015, 21:32\nΣτην δυσκολία του αγώνα της Τετάρτης (21.30, Μακεδονία ΤV) με την Γαλλία στο Ντέμπρετσεν της Ουγγαρίας, αναφέρθηκε ο τεχνικός της Εθνικής μπάσκετ Γυναικών, Τζώρτζης Δικαιουλάκος.\nΕξαιρετικά δύσκολη αποστολή θα έχει πλέον στην φάση των «12» του Ευρωμπάσκετ η Ελλάδα, κάτι το οποίο παραδέχονται παίκτριες και προπονητές. Αν η «γαλανόλευκη» καταφέρει να πάρει τις νίκες που απαιτούνται και ακολούθως μία από τις τέσσερις πρώτες θέσεις του Ε’ Ομίλου, θα προκριθεί στα προημιτελικά. Οχι εύκολο έργο, αλλά όχι και απίθανο.\nΟ Ομοσπονδιακός κόουτς, Τζώρτζης Δικαιουλάκος, είπε: «Είμαστε πολύ χαρούμενοι. Εννοείται ότι υπερβάλλουμε εαυτούς σε πολλά σημεία των παιχνιδιών. Είμαι απόλυτα ευχαριστημένος από τα κορίτσια και την προσπάθεια που δείχνουν, γιατί αγωνίζονται σε μια ομάδα που αποτελείται από πολλές και καλές παίκτριες, αλλά δεν έχει χημεία. Αυτό το γνωρίζουμε όλοι. Αλλά, όμως, πάνω από όλα παίζουμε για τη χώρα μας και είμαστε πάρα πολύ περήφανοι, που μπορούμε και εκπροσωπούμε επάξια και φέρνουμε στις πλάτες μας όλο το γυναικείο μπάσκετ».\nΚαι συνέχισε: «Την ώρα που μπαίνουμε στο παιχνίδι έχουμε έναν σκοπό και ένα πλάνο και πώς θα μείνουμε σε αυτό, για να κατορθώσουμε να φτάσουμε στη νίκη. Δεν παραγνωρίζουμε ότι παίζουμε με πολύ δυνατές ομάδες και αυτό φαίνεται. Υπάρχουν ομάδες που έχουν παίκτριες κοντά στα δύο μέτρα και που παίζουν χρόνια στην Ευρωλίγκα».«Φαβορί για μετάλλιο η Γαλλία»\nΑναφορικά με την Γαλλία, η οποία στα τελευταία τρία Ευρωμπάσκετ βρίσκεται στο βάθρο, τόνισε: «Τώρα, πλέον, φτάσαμε στο δεύτερο γύρο, μπήκαμε στις 12 καλύτερες ομάδες και τα πράγματα όσο πάνε γίνονται και πιο δύσκολα. Εμείς, όμως, έχουμε ακόμα μεγαλύτερη πίστη. Σαν να μας έχει φύγει ένα άγχος, γιατί τα κορίτσια ήθελαν πολύ να περάσουν στον επόμενο γύρο. Αυτό είχαν να το πετύχουν από το Ευρωμπάσκετ του 2009, στη Λετονία. Η Γαλλία που παίζουμε αύριο, μάς περιμένει και αυτή υποψιασμένη. Ολοι φοβούνται την Ελλάδα. Η Γαλλία είναι το απόλυτο φαβορί για το χρυσό μετάλλιο. Θα προσπαθήσει να ανοίξει τη διαφορά από την αρχή και εμείς πρέπει να μείνουμε όσο γίνεται πιο κοντά στο σκορ. Αν και για μας δεν είναι ο στόχος να κερδίσουμε τη Γαλλία, όσο να πάρουμε τα δύο επόμενα παιχνίδια που είναι πιο βατά».\nΟι αναμετρήσεις του Ε' Ομίλου (Β΄φάση) θα πραγματοποιηθούν στο Φίνιξ Χολ του Ντέμπρετσεν. Το αυριανό πρόγραμμα έχει ως εξής: 16.30 Τουρκία-Μαυροβούνιο, 19.00 Τσεχία-Λευκορωσία, 21.30 Ελλάδα-Γαλλία.


H Νορβηγία στέλνει εξειδικευμένο ιατρικό προσωπικό στη Λέσβο - Skopelos tv SkopelosNews\nΠρώτη καταχώρηση: Παρασκευή, 11 Σεπτεμβρίου 2020, 15:14\n«Η πανδημία του κορωνοϊού επιδείνωσε την ανθρωπιστική κρίση για τους πρόσφυγες και τους μετανάστες στην Ελλάδα. Είμαι ικανοποιημένη με την καλή συνεργασία που έχουμε με τις άλλες ευρωπαϊκές χώρες όταν προκύπτουν επείγουσες ανάγκες όπως αυτή. Οι προσπάθειες της Νορβηγίας συνδέονται με τον μηχανισμό ανθρωπιστικής βοήθειας και πολιτικής προστασίας της Ευρωπαϊκής Ένωσης, ο οποίος τώρα συντρέχει στη χρηματοδότηση και τον συντονισμό της παροχής ιατρικής φροντίδας», προσθέτει η κ. Έρισκεν-Σοράιντε.\nTags: εξειδικευμένο ιατρικό Λέσβο Νορβηγία προσωπικό στέλνει στη\nPrevious ΤΩΡΑ: Πορεία μεταναστών προς την πόλη της Μυτιλήνης\nNext Ελεύθεροι με όρους ο ειδικός φρουρός και ο συγκατηγορούμενός του


ΘΡΑΚΙΚΗ ΑΓΟΡΑ - Tοποθέτηση τεχνητών φωλιών Κιρκινεζιών στους οικισμούς της Π.Ε Ροδόπης\nΤρίτη, 21 Μάρτιος 2017 01:01\nΤην προηγούμενη βδομάδα ο Φορέας Διαχείρισης Δέλτα Νέστου- Βιστωνίδας -Ισμαρίδας σε συνεργασία με τον Δήμο Κομοτηνής, την Διεύθυνση Πρωτοβάθμιας Εκπ/σης ΠΕ Ροδόπης και την ΜΚΟ GreenBalkans (Βουλγαρία) διοργάνωσαν δράση για την ενημέρωση και ενίσχυση της αναπαραγωγής του Κιρκινεζιού (Falco naumanni).\nΣτο πλαίσιο της προστασίας και αύξησης του πληθυσμού των Κιρκινεζιών πραγματοποιήθηκε ενημέρωση των μαθητών του Μειονοτικού Σχολείου Καλαμοκάστρου και του Δημόσιου Δημοτικού Σχολείου Νέου Σιδηροχωρίου για το είδος, τις ανάγκες και τις απειλές που δέχεται. Επίσης παρουσιάστηκαν οι διαφορές ανάμεσα στο Κιρκινέζι και το συγγενικό του είδος (κοινό σε Ελλάδα και Ευρώπη) το Βραχοκιρκίνεζο (Falco tinnunculus) με σκοπό την εύκολη αναγνώριση του από τους μαθητές.\nΤην Πέμπτη 15 Μαρτίου 2017 έγινε η τοποθέτηση συνολικά 14 τεχνητών φωλιών Κιρκινεζιών στους οικισμούς Καλαμόκαστρο, και Άγιοι Θεόδωροι οι φωλιές διατέθηκαν από την ΜΚΟ GreenBalkans στα πλαίσια της συνεργασίας με το Φορέα Διαχείρισης Δέλτα Νέστου – Βιστωνίδας - Ισμαρίδας. Συγκεκριμένα, τοποθετήθηκαν 11 φωλιές στον υδατόπυργο και σε δημόσια κτήρια στο Καλαμόκαστρο παρουσία των μαθητών του τοπικού σχολείου. Τα παιδιά είχαν την ευκαιρία να επεξεργαστούν τις φωλιές και να παρακολουθήσουν από κοντά την διαδικασία τοποθέτησης από εξειδικευμένο συνεργείο. Δύο από τις φωλιές τοποθετήθηκαν στο σχολείο για εκπαιδευτικούς λόγους. Με αυτό τον τρόπο τα παιδιά γίνονται τα ίδια ερευνητές παρακολουθώντας την συμπεριφορά των πουλιών και των νεοσσών τους. Τρεις επιπλέον φωλιές τοποθετήθηκαν σε δημόσιο κτήριο στους Άγιους Θεοδώρους\nΤο Κιρκινέζι (Falco naumanni), είναι ένα μεσαίου μεγέθους γεράκι που συμπεριλαμβάνεται στα παγκόσμια απειλούμενα είδη. Το συγκεκριμένο είδος έρχεται στην Ελλάδα την άνοιξη για να αναπαραχθεί, δημιουργώντας αποικίες σε πόλεις και χωριά με παλιά κτήρια, εκμεταλλευόμενο τις τρύπες κάτω από τα κεραμίδια. Πολλές αποικίες του έχουν χαθεί εξαιτίας της καταστροφής των παλιών κτηρίων στα οποία φωλιάζει αλλά και της εντατικοποίησης των αγροτικών καλλιεργειών. Το Κιρκινέζι αποτελεί ένα ωφέλιμο είδος για τον άνθρωπο καθώς τρέφεται με έντομα όπως ακρίδες, κρεμμυδοφάγους ενώ σε ένα μικρό ποσοστό η διατροφή του περιλαμβάνει ποντίκια και σαύρες.\nΈνας παγκόσμια σημαντικός πληθυσμός αναπαράγεται στην Ελλάδα και συγκεκριμένα στη Θεσσαλία, ενώ οι σημαντικότερες αποικίες του είδους, σε ολόκληρη τη Θράκη, βρίσκονται στη Ροδόπη στους οικισμούς Καλαμόκαστρο, Άγιους Θεοδώρους (όπου έγινε η τοποθέτηση τεχνιτών φωλιών), Μεγάλο και Μικρό Δουκάτο (όπου σχεδιάζεται η τοποθέτηση φωλιών στο προσεχές μέλλον).\nΗ τοποθέτηση τεχνητών φωλιών αποτελεί μια κοινή πρακτική για την βοήθεια της αναπαραγωγής του είδους και έχει εφαρμοστεί με επιτυχία σε περιοχές της Ελλάδας και του εξωτερικού. Αν και μπορεί να πάρει κάποια χρόνια για να χρησιμοποιηθούν οι τεχνητές φωλιές, εμείς ευχόμαστε μια καλή αναπαραγωγική περίοδο και καλούμε τους μικρούς μας ερευνητές «να έχουν τα μάτια τους δεκατέσσερα»!\nΠερισσότερα σε αυτή την κατηγορία: « ΑΙΤΗΜΑ ΤΟΥ ΔΗΜΟΥ ΣΑΜΟΘΡΑΚΗΣ ΣΧΕΤΙΚΑ ΜΕ ΤΟ ΤΕΛΟΣ ΕΠΙΤΗΔΕΥΜΑΤΟΣ Σπάρτακος: "Η ποίηση ως όπλο" »


Βρετανία - Κορονοϊός: Πάνω από 30.000 κρούσματα και 610 θάνατοι σε 24 ώρες\nNewsIT / Κοσμος / Βρετανια – Κορονοιος: Πανω απο 30.000 κρουσματα και 610 θανατοι σε 24 ωρες\nΣτη Βρετανία καταγράφηκαν 30.004 κρούσματα του Covid19 σε μια μέρα και συνολικά 251.504 την τελευταία εβδομάδα. Οι αρχές ανακοίνωσαν επίσης άλλους 610 νέους θανάτους σε όλη τη χώρα.\nΣτη Βρετανία από τις αρχές της πανδημίας οι νεκροί φτάνουν τους 97.939. Την τελευταία εβδομάδα καταγράφηκαν 8.678 θάνατοι, αύξηση 11% σε σύγκριση με τις προηγούμενες επτά ημέρες.\nΣήμερα, Κυριακή (24.01.2021) εμβολιάστηκαν επίσης με την πρώτη δόση του εμβολίου 491.970 άνθρωποι, αριθμός ρεκόρ. Συνολικά έχουν εμβολιαστεί μέχρι σήμερα 6.353.000 πολίτες.


Διαδικτυακές Πύλες - Δήμος Σιθωνίας - 93/2011\nΑρχική Σελίδα Ενημέρωση Πολιτών Αποφάσεις Δ.Σ. 93/2011\n«Τροποποίηση ρυμοτομικού σχεδίου «Παραλία Νικήτης» για ιδιοκτησία Μαρίας Καραδήμου»\nΟ Πρόεδρος, έδωσε το λόγο στον Αντιδήμαρχο κ.Δημητρό Δημήτριο του Αλεξ., ο οποίος εισηγούμενος το πέμπτο (5o) θέμα της ημερησίας διατάξεως, ανάφερε ότι το Υπουργείο Περιβάλλοντος Ενέργειας & Κλιματικής Αλλαγής Γεν. Δ/νση Πολεοδομίας με το αριθμ.πρωτ.12581/18-03-2011 έγγραφό του ζητά στοιχεία για την εξέταση της άρσης ρυμοτομικής απαλλοτρίωσης ακινήτου φερόμενου ως ιδιοκτησία Καραδήμου Μαρίας με τροποποίηση του εγκεκριμένου ρυμοτομικού σχεδίου Παραλίας Νικήτης Ο.Τ. 94α Δήμου Σιθωνίας και συγκεκριμένα απόφαση Δημοτικού Συμβουλίου:\n1) Εάν κρίνεται πολεοδομικά αναγκαίος και πρέπει να διατηρηθεί ο χώρος ως κοινόχρηστος.\n2) Εάν υπάρχει πρόθεση και οικονομική δυνατότητα άμεσης αποζημίωσης.\n3) Να ενταχθεί στον προϋπολογισμό του Δήμου του τρέχοντος έτους ή και σε επόμενο το ποσό για την αποζημίωση της ιδιοκτησίας υπολογισμένο με τις τρέχουσες αντικειμενικές αξίες.\nΟ Αντιδήμαρχος συνεχίζοντας αναφέρει ότι ο Δήμος μετά από αίτημα των ιδιοκτητών για αποζημίωση τους παλιότερα, δεν ανταποκρίθηκε. Οι ιδιοκτήτες προσέφυγαν στα δικαστήρια, πέτυχαν την αποδέσμευση των οικοπέδων τους και την τροποποίηση του σχεδίου.\nΓια την τροποποίηση αυτή τη στιγμή είναι αρμόδιο το Υπουργείου ΠΕΚΑ και γι’ αυτό το λόγο ζητάει από την ενδιαφερόμενη να αποστείλει κάποια στοιχεία και από το Δήμο.\nΠροτείνεται ο χώρος να παραμείνει κοινόχρηστος και να αποζημιωθεί η ιδιοκτησία της ενδιαφερόμενης.\n1) Κρίνεται πολεοδομικά αναγκαίος και πρέπει να διατηρηθεί ο χώρος, ιδιοκτησίας Μαρίας Καραδήμου, ως κοινόχρηστος στην Δ.Κ.Νικήτης.\n2) Υπάρχει πρόθεση και δυνατότητα του Δήμου για άμεση οικονομική αποζημίωση.\nΗ απόφαση αυτή έλαβε αύξοντα αριθμό 93/2011.


eviatoday.news: Καθηγητής Ελευθεριάδης στον ΑΝΤ1: Δεν υπάρχει λόγος ανησυχίας για το Τσερνόμπιλ - Βίντεο\nΟ Καθηγητής Πυρηνικής Φυσικής του ΑΠΘ έδωσε απαντήσεις σχετικά με τις εξελίξεις στο πυρηνικό εργοστάσιο αλλά και το πόσο πιθανό είναι να υπάρξει διαρροή ραδιενέργειας, εάν δεν υπάρχει ηλεκτροδότηση. Όπως επισήμανε, ο κίνδυνος που διατρέχει η Ελλάδα είναι μικρός αλλά όχι ανύπαρκτος.\n«Ακούστηκε ότι μπορεί να υπάρξει διαρροή ραδιενέργειας. Αυτό δεν ισχύει. Το Τσερνόμπιλ είναι ένα εργοστάσιο που έχει κλείσει εδώ και χρόνια, τα υλικά που έχουν μείνει έχουν αρκετά πεσμένα επίπεδα ραδιενέργειας αλλά χρειάζονται ψήξη διότι παράγουν ακόμη ακτινοβολία», είπε ο κ. Ελευθεριάδης.\nΕπιπλέον, ο κ. Ελευθεριάδης επιβεβαίωσε, ότι ένα εργοστάσιο σαν το Τσερνόμπιλ αποκλείεται να μη\_ν διαθέτει γεννήτριες που εξασφαλίζουν την ασφάλειά του σε περίπτωση διακοπής ρεύματος και πως «είναι αυθαίρετο ότι οι γεννήτριες δουλεύουν για 48 ώρες. Οι γεννήτριες δουλεύουν όσο τις τροφοδοτείς με πετρέλαιο».\n«Και χωρίς ψήξη να μείνουν για αρκετό διαστήμα δεν θα υπάρξουν προβλήματα. Τα ραδιενεργά υλικά δεν είναι φρέσκα, που "καίνε" πολύ και θέλουν έντονη ψήξη. Το λέω με βεβαιότητα ότι δεν υπάρχει περίπτωση το εργοστάσιο να μην διαθέτει επιπλέον γεννήτριες» πρόσθεσε.\nΣύμφωνα με τις πληροφορίες που έχει ο κ. Ελευθεριάδης, εντός του εργοστασίου παραμένουν περίπου 200 Ουκρανοί τεχνικοί, την ώρα που ο σταθμός βρίσκεται υπό ρωσικό έλεγχο.\nΤέλος ο ίδιος είπε ότι δεν γίνεται να μην ανησυχούμε καθόλου, αλλά στη συγκεκριμένη περίπτωση «δεν χρειάζεται να τρομάζουμε».


ΣΥΡΙΖΑ Σητείας για την μονάδα ηλεκτροπαραγωγής από βιοαέριο στη περιοχή Νταούσο/Γκέλα - Κατηγορία: ΑΠΟΨΕΙΣ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΑΠΟΨΕΙΣ / ΣΥΡΙΖΑ Σητείας για την μονάδα ηλεκτροπαραγωγής από βιοαέριο στη περιοχή Νταούσο/Γκέλα\nΣΥΡΙΖΑ Σητείας για την μονάδα ηλεκτροπαραγωγής από βιοαέριο στη περιοχή Νταούσο/Γκέλα\n25/08/2014 49 Προβολές\nΜε αφορμή την έγκριση της Μελέτης Περιβαλλοντικών Επιπτώσεων του εργοστασίου παραγωγής ηλεκτρικού ρεύματος της εταιρείας ΑΝΙΟΝ  Βιοαέριο Κρήτης Ε.Ε. από την Επιτροπή Περιβάλλοντος της Περιφέρειας Κρήτης καθώς και τη σχετική παρουσίαση της επένδυσης στους πολίτες της Σητείας, έχουν ξεκινήσει για μια ακόμα φορά να εκφράζονται διαφορετικές θέσεις και απόψεις.\nΘεωρούμε πως έφτασε η ώρα να αντιμετωπίσουμε κατά πρόσωπο και όχι με υπεκφυγές και στρουθοκαμηλισμό το γενικότερο ζήτημα της εγκατάστασης των Βιομηχανικών Ανανεώσιμων Πηγών Ενέργειας (ΒΑΠΕ) στην περιοχή μας. Ο ΣΥ.ΡΙΖ.Α. Σητείας αναλαμβάνει την πρωτοβουλία πολιτικού διαλόγου με την τοπική κοινωνία προκειμένου να αντιμετωπιστεί το πρόβλημα συνολικά και όχι αποσπασματικά κάθε φορά που θα αδειοδοτείται μια από τις παραπάνω εγκαταστάσεις.\nΕδώ και πολύ καιρό εκφράσαμε την αντίθεσή μας σε τέτοιου είδους εγκαταστάσεις που ισοπεδώνουν και καταστρέφουν τα βουνά και την ύπαιθρο μας. Η περιοχή του Δήμου Σητείας παράγει ήδη 100MW από ΒΑΠΕ(90MW από αιολικά και 10MW από φωτοβολταϊκά πάρκα) σε σύνολο Παγκρήτιας παραγωγής 250MW από ΒΑΠΕ, έχοντας υπερκαλύψει(σε ποσοστό 40%) οποιοδήποτε άτυπο ή τυπικό σχεδιασμό.\nΟι συνεχιζόμενες αδειοδοτήσεις από τη Ρυθμιστική Αρχή Ενέργειας, σε συνδυασμό με τον διαφαινόμενο χαρακτηρισμό του Αθερινόλακκου από το χωροταξικό Κρήτης ως λιμάνι-ενεργειακός κόμβος, καθώς και η φημολογούμενη κατασκευή σταθμού μεταφόρτωσης πετρελαιοειδών και φυσικού αερίου στο Λιβάρι από Ολλανδική πολυεθνική εταιρία, μας οδηγούν στο συμπέρασμα ότι μάλλον κάποιοι σχεδιάζουν τη μετατροπή της περιοχής μας σε μια απέραντη βιομηχανική ζώνη.\nΤο όραμά μας γι αυτόν τον τόπο βρίσκεται σε πλήρη αντίθεση με αυτά που ετοιμάζουν για εμάς χωρίς εμάς. Εμείς θέλουμε ο τόπος να αναπτυχθεί στηριζόμενος στον Πρωτογενή Τομέα, με τα εξαιρετικής ποιότητας αγροτικά και κτηνοτροφικά προϊόντα του και στον ποιοτικό τουρισμό, με μικρομεσαίες επιχειρήσεις, που δε θα εγκλωβίζουν τους επισκέπτες στα ξενοδοχεία, αλλά θα τους φέρνουν σε επαφή με τους ανθρώπους και την κουλτούρα μας.\nΤο δικό μας μοντέλο ανάπτυξης δεν μπορεί να συνδυαστεί και να συμβαδίσει με το βιομηχανικό τοπίο που σχεδιάζεται. Έχουν ωριμάσει οι συνθήκες για να ξεκινήσει ένας πλατύς διάλογος με τους πολίτες της Σητείας για όλα τα παραπάνω θέματα και να τεθούν τα εξής ερωτήματα:\nΤι θεωρούμε ανάπτυξη;\nΠοιοι θα καρπώνονται τα οφέλη και τι θα μένει στην πόλη και τους κατοίκους\nΤι αποτύπωμα θα αφήσει στο περιβάλλον και στον κοινωνικό ιστό του τόπου;\nΠρόθεσή μας είναι να συναντηθούμε αρχικά με όλους τους θεσμοθετημένους φορείς του Δήμου Σητείας να οργανωθεί ο τρόπος διεξαγωγής του διαλόγου, ο οποίος ευχόμαστε να καταλήξει σε συλλογικές αποφάσεις μέσα από Λαϊκές Συνελεύσεις και δημοψήφισμα.\nΕπόμενο Άρθρο ΕΜΜΑΝΟΥΗΛ ΚΡΙΑΡΑΣ (1906-2014)


Point Gellibrand Heritage Park (Williamstown, Αυστραλία) - Κριτικές\nPoint Gellibrand Heritage Park: Εστιατόρια στην περιοχή\nΔραστηριότητες κοντά σε: Point Gellibrand Heritage Park\nPoint Gellibrand Heritage Park, Williamstown - Κριτικές\nΝο 9 από 48 δραστηριότητες - Williamstown\nWilliamstown, Hobsons Bay, Βικτόρια, Αυστραλία\nΣε αυτό το πάρκο σάς επιτρέπει να περπατήσετε κατά μήκος της ακτής του σας επιτρέπει να park και παρακολουθήστε τα πλοία αφίξεις και αναχωρήσεις μεγάλη πλεονεκτικό σημείο για να δείτε στον κόλπο μας van τροφίμων είναι παρούσα κάθε σαββατοκύριακο και στις ειδικές ημερομηνίες κατά τη...διάρκεια της εβδομάδας ανεβείτε πάνω στα βράχια και κοιτάξτε για να δείτε τι μπορείτε να βρείτε παιδική χαρά και εγκαταστάσεις μπάρμπεκιου, κοντά στο γήπεδο ποδοσφαίρου clubΠερισσότερα\nΜέρος της πρόωρης μας ιστορία\nΕπισκέφθηκε την Τρίτη 20 Οκτωβρίου τον Ιούνιο. Αυτός είναι ένας τομέας που Williamstown έχει διατηρηθεί με ένα κτίριο από τις αρχές του Κόλπου Hobsons διευθέτηση. Παρκάραμε το αυτοκίνητο στη γύρω περιοχή και πήγαμε για μια ματιά στο πλάνο tower. Μπορείτε επίσης να αποκτήσετε μια φανταστική...θέα από όλα τα πλοία που έρχονται και φεύγουν από το λιμάνι της Μελβούρνης. Υπάρχει επίσης πίστα για περπάτημα περαιτέρω γύρω από τον κόλπο αν νιώθετε σαν λίγη άσκηση διαφορετικά είναι ένα καταπληκτικό δίσκο.Περισσότερα\nΤο λιμάνι - πόλη Williamstown ήταν το πιο σημαντικό για την ταχεία διευθέτηση και ανάπτυξη της Μελβούρνης και κρύβει ενδιαφέροντα μονοπάτια. Μπορείτε να φτάσετε στην πόλη με το τρένο ή το πλοίο από τη Μελβούρνη. Ευτυχώς πολλά παλιά κτήρια έχουν διασωθεί συμπεριλαμβανομένου ενός παλιού νεκροτομείο...που μπήκαμε σε μια περιήγηση με τα πόδια, το οποίο αποχώρησε από την εξαιρετική επισκέπτης του Κεντρικού Σταθμού. Το Old Time - σφαιρική πύργο έχει μεγάλο ενδιαφέρον.Περισσότερα\nΈνα από τα ορόσημα της Williamstown\nΈνα από τα ορόσημα της Williamstown, έλαβε περίπου δέκα με fifthteen λεπτά με τα πόδια από το κέντρο τουριστικών πληροφοριών.\nΑν έχετε κάποια ελεύθερό σας χρόνο θα πρέπει οπωσδήποτε να βγάλετε προς τα κάτω για να ρίξετε μια ματιά στο φάρο και με τα πόδια κατά μήκος του κόλπου. Είναι χαλαρωτικό και scenic. Θα μπορούσατε να pack για πικ νικ και έχουν ένα πολύ χαλαρωτικό...απόγευμα. Με τα πόδια από το place Nelson μέσω της Williamston beachΠερισσότερα\nUnplan ταξίδι στην πόλη, και η γύρω περιοχή ήταν τόσο γαλήνιο, παρά το γεγονός ότι είναι μια πόλη με λιμάνι. Και καλά διατηρημένα\nΜια αξιόλογη προορισμού για μια περισσότερο με τα πόδια να εξερευνήσετε ιστορικά Williamstown. Επισκέπτης συμβούλια παρέχουν μια καλή εισαγωγή στον εξοπλισμό και το ιστορικό πλαίσιο\nΠερίπου για μεγάλο χρονικό διάστημα\nΟ πύργος στο σημείο Gellibrand Heritage Park έχει περίπου για μεγάλο χρονικό διάστημα. Ο πύργος είναι πολύ mavellous, εκτός αν έχουν συμφέρον να ναυτική ιστορία. Το πάρκο είναι όμορφο βράδυ προβλέπεται ένα συνονθύλευμα θεμάτων.\nΥπέροχη θέα από το χώρο στάθμευσης αυτοκινήτων και στις παράκτιες περιοχές, στον κόλπο. Μονοπάτια είναι φανταστική για περπάτημα και μπορείτε να περπατήσετε πολύ λίγα χιλιόμετρα. Το ιστορικό πύργο είναι τόσο ενδιαφέρουσα για να διαβάσει. Άπλετο χώρο για πικ νικ. Αξίζει μια επίσκεψη.\nΥπάρχει πολλή ιστορία εδώ και είναι κρίμα που δεν είναι καλύτερη παρουσίαση στο κοινό, αλλά σίγουρα αξίζει μια επίσκεψη σε Williamstown. Παρέχει επίσης υπέροχη θέα του Port Phillip Bay και πολύ καθαρό αέρα κρύο south δυτικούς ημέρα.\nΔείτε όλα τα κοντινά ξενοδοχείαΔείτε και τα 117 κοντινά εστιατόριαΔείτε και τα 57 κοντινά αξιοθέατα\nΛάβετε γρήγορα απαντήσεις από το προσωπικό του Point Gellibrand Heritage Park και από προηγούμενους επισκέπτες.\nΘαλάσσια πάρκα, Πάρκα εναέριας τροχαλίας και εναέριων δραστηριοτήτων


KAGEM: Cyta: Και επίσημα... στη Θεσσαλονίκη\nCyta: Και επίσημα... στη Θεσσαλονίκη\nΤην είσοδο της στην αγορά της Θεσσαλονίκης επισημοποίησε η Cyta Ελλάδος, η οποία ήδη από τον Νοέμβριο έχει αποκτήσει εμπορική παρουσία στη συμπρωτεύουσα. Με αφορμή την έναρξη των δραστηριοτήτων της στην πόλη, η εταιρεία πραγματοποίησε την Πέμπτη 3 Δεκεμβρίου, επίσημη δεξίωση στο Μέγαρο Μουσικής Θεσσαλονίκης. Την εκδήλωση τίμησε με την παρουσία του ο Γενικός Διευθυντής του υπουργείου Οικονομικών της Κύπρου κ. Χρήστος Πατσαλίδης, ενώ ανάμεσα στους προσκεκλημένους βρέθηκαν σημαντικές προσωπικότητες της πολιτικής, επιχειρηματικής και κοινωνικής ζωής της Θεσσαλονίκης.\nΠαρουσιάστρια της βραδιάς ήταν η γνωστή δημοσιογράφος, κ. Βίκυ Χατζηβασιλείου. Η έναρξη εμπορικής δραστηριότητας της Cyta στην Ελλάδα μόλις ένα χρόνο πριν, στηρίχθηκε στην ανάληψη του έργου της Κοινωνίας της Πληροφορίας με σκοπό την τόνωση της ζήτησης ευρυζωνικών υπηρεσιών και τη διάδοσή τους στην ελληνική περιφέρεια. Έχοντας ολοκληρώσει επιτυχώς το παραπάνω έργο, η εταιρεία επεκτείνει τώρα τη δράση της και στα μεγάλα αστικά κέντρα, επιλέγοντας συνειδητά τη Θεσσαλονίκη -το δεύτερο μεγαλύτερο αστικό κέντρο της χώρας- ως τον πρώτο μεγάλο σταθμό ενόψει της σταδιακής πανελλαδικής της επέκτασης. Ήδη, το ιδιόκτητο οπτικό δίκτυο υπερβαίνει σε μήκος τα 1600 χλμ. ενώ την υψηλή αποδοχή του κοινού στις περιοχές δραστηριοποίησης επιβεβαιώνει ο αριθμός των πελατών που ξεπερνά σήμερα τους 45.000. Η επένδυση της Cyta στην Ελλάδα υπερβαίνει τα 65 εκατ. ευρώ, γεγονός που υπογραμμίζει τη σοβαρότητα του εγχειρήματος της μητρικής στη χώρα. H Cyta εισέρχεται στην αγορά της Θεσσαλονίκης, με παρουσία, αρχικά, στα 12 σημαντικότερα κέντρα του Νομού, φροντίζοντας να παρέχει υψηλής ποιότητας υπηρεσίες σταθερής τηλεφωνίας και ευρυζωνικής πρόσβασης. Με αφορμή την έναρξη εμπορικής δραστηριότητας στην πόλη αλλά και τη συμπλήρωση ενός έτους επιτυχημένης εμπορικής λειτουργίας, ξεκίνησε πρόσφατα και το λανσάρισμα ενός νέου πρωτοποριακού προϊόντος της εταιρείας, προσαρμόσιμου στις διαφορετικές ανάγκες κάθε πελάτη, το οποίο προσφέρεται ήδη στους κατοίκους όλων των περιοχών με ιδιόκτητο δίκτυο, συνοδευόμενο από μία μοναδική προσφορά.\nΠαράλληλα, η εταιρεία έχει ήδη βρει τον χώρο που θα στεγάσει το πρώτο κατάστημα Cyta στην Θεσσαλονίκη, σε ένα από τα πλέον κεντρικά σημεία της πόλης (γωνία Μητροπόλεως & Κομνηνών). Στη σημαντική επένδυση της Cyta στη Θεσσαλονίκη αναφέρθηκε ο κ. Μιχάλης Αχιλλέως, γενικός διευθυντής της Cyta Ελλάδος και ανώτερος διευθυντής της Cyta Κύπρου, ο οποίος επεσήμανε, μεταξύ άλλων, τα εξής: «Την εμπειρία που αποκτήσαμε στην ελληνική αγορά την αξιοποιούμε σήμερα προς όφελος των Θεσσαλονικιών και όλων των Ελλήνων. Πιστεύουμε ότι η τακτική μας να αντιμετωπίζουμε τον πελάτη με ειλικρίνεια, η επένδυση μας στη διατήρηση της σχέσης μαζί του και μετά την πώληση και οι εντατικές προσπάθειες για συνεχή βελτίωση των προσφερόμενων υπηρεσιών θα πείσουν το κοινό της Θεσσαλονίκης να μας εμπιστευθεί. Έχουμε να προσφέρουμε κάτι διαφορετικό και αυτή η διαφοροποίηση πιστεύουμε ότι έχει αρχίσει να περνά και στη συνείδηση του κοινού, το οποίο ήδη μας τιμά με την προτίμησή του». Κατά τη διάρκεια της εκδήλωσης αντίστοιχους χαιρετισμούς απηύθυναν τόσο ο κ. Στάθης Κιττής, διευθύνων σύμβουλος της Cyta όσο και ο κ. Φώτης Σαββίδης, διευθύνων σύμβουλος της Cyta Ελλάδος και ανώτατος εκτελεστικός διευθυντής της Cyta Kύπρου. Και οι δυο στάθηκαν στο βαθύ αίσθημα ευθύνης και την ευαισθησία της εταιρείας απέναντι στον πελάτη, στην τεχνογνωσία και τις αξίες της μητρικής Cyta και στην αυστηρή προσήλωσή της σε ανώτερες προδιαγραφές.\nΑναρτήθηκε από kgm στις 12/09/2009 06:26:00 μ.μ.


Listen: SP Sakkatos - Love inside (ft.Juicy) [Teaser]\nListen: SP Sakkatos – Love inside (ft.Juicy) [Teaser]\nΈνα νέο όνομα έρχεται να ταράξει τα νερά της ελληνικής dance μουσικής βιομηχανίας…και δεν είναι άλλος από τον SP Sakkatos.\nΣήμερα κυκλοφόρησε το teaser του πρώτου του single με τίτλο Love Inside και πρόκειται για ένα άκρος χορευτικό και καλοκαιρινό κομμάτι το οποίο εμείς σαν Hit Channel προβλέπουμε ότι θα αγαπηθεί και θα παιχτεί αρκετά όλο το καλοκαίρι.\nΜείνετε συντονισμένοι στο Hit Channel γιατί έρχεται αποκλειστική συνέντευξη σύντομα έτσι ώστε να μπορέσουμε να γνωρίσουμε καλύτερα τον SP Sakkato.\nΠάρτε μια μικρή γεύση από το teaser του τραγουδιού….\nYou can find SP Sakkatos:\nαπό τον Γιάννη Καλογρίδη


«Να είσαι ευγνώμων για όσα έχεις»: Το βίντεο για την αχαριστία με τα 181 εκατομμύρια προβολές\nby Δημήτρης Μπιτολάς 27/10/2019 12:10 1136\nΝα είσαι ευγνώμων: Τα περισσότερα άτομα δεν είναι ευχαριστημένα, με όσα έχουν στη ζωή τους. Γενικότερα, οι άνθρωποι έχουν την τάση να ζητάνε παραπάνω πράγματα. Επίσης, ψάχνουν να βρουν την ευτυχία σε λάθος πράγματα. Αυτά, είναι φυσικά, τα υλικά αγαθά. Πάντως, υπάρχουν και ορισμένοι που βρίσκουν το νόημα της ζωής στα μικρά και τα καθημερινά πράγματα.\nΤο βίντεο που ακολουθεί έχει ξεπεράσει τις 1.000.000 προβολές. Αυτό, μάλιστα έγινε λίγες ώρες μετά την ανάρτησή του στο βίντεο. Οι χαρακτήρες τους είναι animation. Ξεκινά, με κάποιον που έχει αυτοκίνητο και ο οποίος σκέφτεται πως να αποκτήσει ένα ελικόπτερο που περνά δίπλα από το αυτοκίνητό του.\nΠαρόμοιες σκέψεις κάνουν και ακόμη τρεις άνθρωποι. Αυτό, διότι δεν είναι ευχαριστημένοι, με το αυτοκίνητο, που έχουν στην κατοχή τους. Στη συνέχεια, ένας ποδηλάτης θα ήθελε να αποκτήσει ένα αυτοκίνητο, που δεν έχει. Επίσης, ένας πεζός φέρεται να ενδιαφέρεται για την απόκτηση ενός ποδηλάτου. Όμως, το νόημα της ζωής βρίσκεται στο τέλος του βίντεο.\nΈνα άτομο με ειδικές ανάγκες, βρίσκεται στο αναπηρικό καροτσάκι του και κάθεται στο μπαλκόνι του σπιτιού του. Η σκέψη του σίγουρα δεν έχει να κάνει με κάποιο ελικόπτερο, αυτοκίνητο ή ποδήλατο…\nΝα είσαι ευγνώμων: Παρακάτω, μπορείτε να παρακολουθήσετε, σχετικό βίντεο, στο Youtube\nΝα είσαι ευγνώμων: Παρακάτω, μπορείτε να παρακολουθήσετε, το ίδιο βίντεο, στο Facebook\n10/06/2021 19:06 145\n31/05/2021 07:59 272\n20/05/2021 22:54 20/05/2021 22:33 489\n19/05/2021 13:06 323\nFACEBOOKYOUTUBEΑΝΘΡΩΠΟΙΝΑ ΕΙΣΑΙ ΕΥΓΝΩΜΩΝΝΟΗΜΑ ΖΩΗΣΝΟΗΜΑ ΤΗΣ ΖΩΗΣ


μαξιλάρια - ΛΗΤΩ Βρεφικά Πολυκαταστήματα\nChicco Κωδικός Προϊόντος : 408063\nChicco Κωδικός Προϊόντος : 408062\nNef-Nef Homeware Κωδικός Προϊόντος : 407854\nΜαξιλάρι latex Nef-Nef\nGreco Strom Κωδικός Προϊόντος : 394641\nGreco Strom Κωδικός Προϊόντος : 394640\nΜαξιλάρι Greco Strom Fisrt 3D Baby 22 x 33 cm\nGreco Strom Κωδικός Προϊόντος : 392550\nΜαξιλάρι Greco Strom κατά της βρεφική παλινδρόμισης 0-12 μηνών\nGreco Strom Κωδικός Προϊόντος : 392549\nΜαξιλάρι Greco Strom κατά της βρεφική παλινδρόμισης 0-6 μηνών\nNef-Nef Homeware Κωδικός Προϊόντος : 385965\nΒρεφικό μαξιλάρι ballfiber Nef-Nef Homeware\nDas® baby Κωδικός Προϊόντος : 338493\nΜαξιλάρι Das® baby Relax\nDas® baby Κωδικός Προϊόντος : 338492\nΚαλύμματα μαξιλαριού Das® baby Relax σετ των 2\nBaby Star Κωδικός Προϊόντος : 319552\nΩμέγα Bebe Κωδικός Προϊόντος : 320715\nΠαιδικό μαξιλάρι ύπνου Ωμέγα Bebe\nGreco Strom Κωδικός Προϊόντος : 212479\nDoomoo® Κωδικός Προϊόντος : 241666\nDoomoo® Κωδικός Προϊόντος : 141476\nΚατασκευαστήςNef-Nef Homeware Κωδικός407854\nΚατασκευαστήςGreco Strom Κωδικός394641\nΜε εξαιρετικής ποιότητας βάτα από πολυεστερικές ίνες, αυτό το μαξιλάρι είναι υποαλλεργικό, αντιβακτηριδιακό, άνετο και πολύ ανθεκτικό. «Αναπνέει» σωστά κα δεν μεταβάλλει τη φόρμα του με την πάροδο του χρόνου για μεγαλύτερη διάρκεια ζωής.\nΚατασκευαστήςGreco Strom Κωδικός394640\nΚατασκευαστήςGreco Strom Κωδικός392550\nΚατασκευαστήςGreco Strom Κωδικός392549\nΚατασκευαστήςNef-Nef Homeware Κωδικός385965\nΚατασκευαστήςDas® baby Κωδικός338493\nΜαξιλάρι της σειράς Baby, από ύφασμα υποαλλεργικό 100% βαμβακερό. Το εσωτερικό του αποτελείται από ίνες microfiber, ειδικά μελετημένο για ιδιαίτερα απαλή αφή και ανθεκτικό στη χρήση για το μωρό.\nΚατασκευαστήςDas® baby Κωδικός338492\nΜαξιλαροθήκες από υποαλλεργικό ύφασμα. Το επάνω μέρος είναι 80% cotton 20% polyester, προκειμένου να επιτρέπει τη φυσική αναπνοή του σώματος κατά τη διάρκεια του ύπνου. Το κάτω μέρος είναι 100% polyurethane, εξασφαλίζοντας πλήρη αδιαβροχία. Το σετ περιλαμβάνει δύο μαξιλαροθήκες διάστασης 30 x 40 cm.\nΚατασκευαστήςBaby Star Κωδικός319552\nΔιάσταση: 0,28X0,40 cm\nΚατασκευαστήςΩμέγα Bebe Κωδικός320715\nΚατασκευαστήςGreco Strom Κωδικός212479


Τέχνη και Ποίησις: Αυγούστου 2010\nΑναρτήθηκε από eleni στις 12:38 μ.μ. 1 σχόλιο:\nΟ Σάντρο Μποτιτσέλι ήταν Ιταλός ζωγράφος, διακεκριμένος την περίοδο της Αναγέννησης με το πραγματικό του όνομα να είναι Αλεσάντρο ντι Μαριάνο Φιλιπέπι. Γεννήθηκε στη Φλωρεντία και αποτέλεσε έναν από τους μεγαλύτερους καλλιτέχνες της εποχής του. Ξεκίνησε την εκπαίδευσή του στο εργαστήρι ενός εξίσου φημισμένου ζωγράφου της εποχής,στη Φλωρεντία, του Φιλίπο Λίπι, Filippo Lippi . Ο πρώτος πίνακας που φιλοτέχνησε είναι Η Προσκύνηση Των Μάγων που χρονολογείται γύρω στο 1465-67.\nΟ τελευταίος μη θρησκευτικός πίνακας που φιλοτέχνησε ήταν Η Συκοφαντία του Απελλή\nέργο που βασίστηκε σε ένα χαμένο έργο του ζωγράφου της αρχαιότητας Απελλή, γνωστό μόνο μέσα από τους Νεκρικούς Διαλόγους του Λουκιανού. Ένα από τα σημαντικότερα έργα του Μποτιτσέλι σε αυτή την περίοδο είναι η Μυστική Γέννηση, ενδεικτικό της επιρροής του Σαβοναρόλα αλλά και της θρησκευτικής έξαρσης στη Φλωρεντία, στα τέλη του 1480. Είναι ο μοναδικός πίνακας που φέρει την υπογραφή του Μποτιτσέλι καθώς και την ημερομηνία ολοκλήρωσής του, χάρη στην αρχαία ελληνική επιγραφή που φιλοτέχνησε ο ίδιος.\nΠηγές για τον Μποτιτσέλι : http://www.wga.hu/frames-e.html?/bio/b/botticel/biograph.html\nwikipedia Σάντρο Μποτιτσέλι\nΟ Άλμπρεχτ Ντύρερ ήταν Γερμανός ζωγράφος, χαράκτης και μαθηματικός. Υπήρξε σημαντικός καλλιτέχνης της εποχής του, συμβάλλοντας καθοριστικά στη διάδοση των ιδεωδών της Ιταλικής Αναγέννησης. Έζησε το μεγαλύτερο μέρος της ζωής του στη Νυρεμβέργη, αλλά ταξίδεψε στην Ιταλία δυο φορές, γεγονός που επηρέασε το έργο του, απ'το οποίο ξεχωρίζουν οι ξυλογραφίες και τα χαρακτικά. Ο Ντύρερ γεννήθηκε στις 21 Μαΐου 1471 στη Νυρεμβέργη. Ο πατέρας του, Άλμπρεχτ Ντύρερ ο πρεσβύτερος, ήταν ουγγρικής καταγωγής και χρυσοχόος στο επάγγελμα, με αποτέλεσμα να διδαχθεί και ο Ντύρερ σε νεαρή ηλικία την τέχνη της χρυσοχοΐας. Μητέρα του ήταν η Μπάρμπαρα Χέλπερ. Αν και σύμφωνα με την παράδοση της εποχής, έπρεπε να ακολουθήσει το επάγγελμα του πατέρα του, η ιδιαίτερη κλίση του στο σχέδιο και τη ζωγραφική, του επέτρεψε να μαθητεύσει κοντά στον ζωγράφο Μίκαελ Βόλγκεμουτ. Διδάχθηκε για τέσσερα χρόνια την τέχνη της χαρακτικής πάνω σε ξύλο και χαλκό, υδατογραφία και ελαιογραφία.\nΜε το πέρας των σπουδών του, ο Ντύρερ πραγματοποίησε ταξίδια προκειμένου να εμπλουτίσει τις γνώσεις του αλλά και να έρθει σε επαφή με το έργο άλλων καλλιτεχνών. Το 1494\nεπέστρεψε στη Νυρεμβέργη όπου παντρεύτηκε την Άγκνες Φράι.\nself portrait at 13\nΤο φθινόπωρο του ίδιου έτους, επισκέφτηκε για πρώτη φορά την Ιταλία, για να ξεφύγει από την επιδημία πανώλης αλλάκαι να σπουδάσει την τέχνη του. Ταξίδεψε στη Βενετία\nκαι ήρθε σε επαφή με έργα ζωγράφων της πόλης, όπως του Λορέντζο ντι Κρέντι, του Αντρέα Μαντένια ή του Τζιοβάννι Μπελλίνι. Εκτιμάται ότι ο Ντύρερ επηρεάστηκε από τις έρευνες του Λεονάρντο ντα Βίντσι πάνω στην ανατομία και τις ανθρώπινες αναλογίες, αν και δεν τον συνάντησε ποτέ.\nΤην επόμενη χρονιά, επέστρεψε στην γενέτειρά του, όπου λειτούργησε ένα εργαστήριο ξυλογραφίας, χαλκογραφίας και σχεδίου. Σύντομα απέκτησε φήμη και άρχισε να δέχεται αρκετές παραγγελίες. Το 1498 ολοκλήρωσε την πρώτη σημαντική σειρά ξυλογραφιών με γενικό τίτλο Αποκάλυψη. Η σειρά περιλάμβανε συνολικά δεκαπέντε έργα, μεταξύ αυτών οι Τέσσερις ιππότες της Αποκαλύψεως και το Άνοιγμα της έκτης σφραγίδας. Σε μεταγενέστερα έργα του εστίασε περισσότερο σε προσωπογραφίες, έντονα επηρεασμένος από την ιταλική αναγέννηση.\nΤο 1505 πραγματοποίησε ένα δεύτερο ταξίδι στην Ιταλία όπου παρέμεινε για δύο χρόνια. Επισκέφτηκε την Μπολόνια και την Φλωρεντία, αλλά πέρασε το μεγαλύτερο διάστημα στη Βενετία, μελετώντας το έργο του Ραφαήλ και του Λεονάρντο ντα Βίντσι. Με βάση την αλληλογραφία του Ντύρερ, γνωρίζουμε πως στην Ιταλία το έργο του γνώρισε μεγαλύτερη αναγνώριση. Στη Μπολόνια συνάντησε επίσης τον μοναχό και μαθηματικό Λούκα Πατσιόλι, γνωστός για το έργο του πάνω στις αναλογίες και την χρυσή τομή.\nΤο καλοκαίρι του 1520 και μετά το θάνατο του Μαξιμιλιανού Α', επισκέφτηκε την Ολλανδία, όπου πραγματοποίησε αρκετές προσωπογραφίες και σχέδια. Κατά την παραμονή του, προσβλήθηκε από κάποια ασθένεια - κατά μία εκδοχή επρόκειτο για ελονοσία - που τον επηρέασε μέχρι το τέλος της ζωής του. Επέστρεψε στην Νυρεμβέργη τον Ιούλιο του 1521 και ξεκίνησε να εργάζεται πάνω σε θρησκευτικά θέματα. Στα τελευταία έργα του ανήκουν και οι Τέσσερις Απόστολοι (1526) που θα αποτελούσαν μέρος ενός τρίπτυχου, το οποίο όμως έμεινε ημιτελές.\nΑναρτήθηκε από eleni στις 5:56 μ.μ. Δεν υπάρχουν σχόλια:


«Κραυγή αγωνίας» από τους γονείς μαθητών ΑμεΑ -\nΤην αγωνία τους για τις ενδοσχολικές εξετάσεις, τις Πανελλήνιες 2022 και συνολικά την κατάσταση που αντιμετωπίζουν οι μαθητές που είναι ΑμεΑ ή ανήκουν στις ευπαθείς ομάδες εκφράζουν με υπόμνημά τους οι Γονείς Ειδικών Σχολείων και μαθητών ευπαθών ομάδων, τμημάτων τηλεκπαίδευσης Δευτεροβάθμιας Εκπαίδευσης Ιωαννίνων.\nΤο σχετικό υπόμνημα υιοθετήθηκε από το Δ.Σ. της Ένωσης Γονέων του νομού το οποίο με τη σειρά του καλεί τη ΑΣΓΜΕ να πάρει σχετικές πρωτοβουλίες ανάδειξης του ζητήματος, στην κατεύθυνση επίλυσής του, καθώς είναι ένα πρόβλημα που εντοπίζεται πανελλαδικά.\nΤο ΥΠΑΙΘ να προβεί σε νομοθετική ρύθμιση\nΠαράλληλα καλεί το Υπουργείο Παιδείας να πάρει άμεσα υπόψη του το τεράστιο πρόβλημα που δημιουργείται στους συγκεκριμένους μαθητές και τις οικογένειές τους και να προβεί σε σχετική νομοθετική ρύθμιση τις επόμενες μέρες.\nΓιγαντώθηκαν τα προβλήματα στην πανδημία\nΣτο υπόμνημα περιγράφονται γλαφυρά τα εμπόδια και οι δυσκολίες που έχουν να αντιμετωπίσουν οι συγκεκριμένοι μαθητές. Χαρακτηριστικά αναφέρεται ότι το υπουργείο Παιδείας αδιαφορεί για τις εκκλήσεις για πλήρη εκπαιδευτική υποστήριξη των παιδιών καθ’ όλη τη διάρκεια της πανδημίας. Το φετινό παράδειγμα όπου τα διαδικτυακά τμήματα για τους μαθητές ευπαθών ομάδων άρχισαν να λειτουργούν στα τέλη του Δεκέμβρη δείχνει τα κενά που έχουν δημιουργηθεί στους μαθητές που είναι ΑμεΑ ή ανήκουν στις ευπαθείς ομάδες.\nΚαταγγέλλουν επίθεση Κόπτση προς τους εκπαιδευτικούς\nΣαν να μην έφτανε αυτό οι γονείς καταγγέλλουν ότι όταν διαμαρτυρηθήκαν στον Γ.Γ. του Υπουργείου Παιδείας κ. Κόπτση για τη μεγάλη καθυστέρηση λειτουργίας των διαδικτυακών τμημάτων εκείνος δεν παρέλειψε να επιτεθεί στους εκπαιδευτικούς λέγοντας ότι το πρόβλημα οφείλεται στην…απροθυμία των εκπαιδευτικών να εργαστούν ως αναπληρωτές.\n«Την απάντηση αυτή την θεωρούμε επιεικώς απαράδεκτη, όταν γνωρίζουμε ότι χιλιάδες εκπαιδευτικοί είναι αδιόριστοι» σημειώνουν οι Γονείς Ειδικών Σχολείων και μαθητών ευπαθών ομάδων, τμημάτων τηλεκπαίδευσης Δευτεροβάθμιας Εκπαίδευσης Ιωαννίνων.\nΑυτό που ζητούν είναι να γίνει η προαγωγή των μαθητών με τον βαθμό των τετραμήνων και όχι με συμμετοχή στις ενδοσχολικές εξετάσεις. Επίσης να καταργηθεί η Τράπεζα Θεμάτων και η Ελάχιστη Βάση Εισαγωγής στα Ειδικά Σχολεία Δευτεροβάθμιας Εκπαίδευσης και να δοθεί η δυνατότητα και στους μαθητές των ευπαθών ομάδων να εισαχθούν με το 5% στα ΑΕΙ.\nΤέλος αφού το πρόβλημα δεν εντοπίζεται μόνο στις εξετάσεις ζητούν επαρκή στελέχωση όλων των Ειδικών Σχολείων με μόνιμο προσωπικό, από την αρχή της σχολικής χρονιάς ώστε να μην χαθεί ούτε μια διδακτική ώρα.\nΜε επιστολές βομβαρδίζουν το ΥΠΑΙΘ οι μαθητές\nΟι γονείς δεν είναι οι μόνοι που εκφράζουν την αγωνία τους. Μαθητές που ανήκουν σε ευπαθείς ομάδες ή ΑμεΑ στέλνουν επιστολές προς την υπουργό Παιδείας και θέτουν τα προβλήματα που αντιμετωπίζουν ζητώντας λύσεις και την εξέτασή τους διαδικτυακά όπως έγινε και η διεξαγωγή των μαθημάτων για τη συγκεκριμένη κατηγορία μαθητών. Δείτε τις επιστολές που έχουν στείλει οι μαθητές εδώ κι εδώ.\n«Ως γονείς μαθητών ΑμεΑ και μαθητών που ανήκουν στις ευπαθείς ομάδες (κυρίως ανοσοκατασταλμένοι) και παρακολουθούσαν καθ’ όλη τη διάρκεια της πανδημίας τμήματα τηλεκπαίδευσης στα Γυμνάσια και τα Λύκεια των Ιωαννίνων, θέλουμε να σας κάνουμε γνωστά τα εξής ζητήματα:\n1. Τόσο την περασμένη σχολική χρονιά όσο και συνολικά κατά τη διάρκεια της πανδημίας, υπήρξαν εκ μέρους μας τηλεφωνικές και γραπτές (email) επικοινωνίες με το Υπουργείο Παιδείας , για τα πολύ σοβαρά αντικειμενικά και κοινά ζητήματα που αφορούν την εκπαίδευση των παιδιών μας. Ενώ υπήρχε παραδοχή της σοβαρότητας των ζητημάτων , δεχτήκαμε με μεγάλη μας λύπη , την αδιαφορία και την απόλυτη απαξίωση. Θέταμε επανειλημμένα αίτημα για την πλήρη εκπαιδευτική υποστήριξη των παιδιών μας καθ’ όλη τη διάρκεια της πανδημίας και η Υπουργός Παιδείας αντιμετώπιζε εμάς και τα παιδιά μας ως πολίτες δεύτερης κατηγορίας. Οι ελλείψεις σε εκπαιδευτικούς ήταν μεγάλες και τα τμήματα τηλεκπαίδευσης είτε δεν λειτουργούσαν καθόλου για μεγάλα χρονικά διαστήματα, είτε ήταν υποστελεχωμένα. Χαρακτηριστικό είναι το φετινό παράδειγμα όπου τα διαδικτυακά τμήματα για τους μαθητές ευπαθών ομάδων άρχισαν να λειτουργούν στα τέλη του Δεκέμβρη.\n2. Δεν λήφθηκε έγκαιρα υπόψη η κρισιμότητα της ιδιαίτερης κατάστασης της υγείας, τόσο των μαθητών ΑμεΑ όσο και των ευπαθών μαθητών , οι οποίοι πολύ καθυστερημένα εντάχθηκαν ύστερα από σχετική γνωμοδότηση των λοιμοξιολόγων στα διαδικτυακά τμήματα , προκειμένου να προστατευτεί η ζωή τους από τον COVID – 19 .\n3. Όταν διαμαρτυρηθήκαμε στον Γ.Γ. του Υπουργείου Παιδείας κ.Κόπτση για την μεγάλη καθυστέρηση λειτουργίας των διαδικτυακών τμημάτων, μας απάντησε ότι το πρόβλημα οφείλεται στην απροθυμία των εκπαιδευτικών να εργαστούν ως αναπληρωτές. Την απάντηση αυτή την θεωρούμε επιεικώς απαράδεκτη, όταν γνωρίζουμε ότι χιλιάδες εκπαιδευτικοί είναι αδιόριστοι.\nΤέλος, θεωρούμε αδιανόητο να δίνεται – ορθώς – η δυνατότητα σε παιδιά με δυσλεξία να συμμετέχουν σε εξετάσεις με προφορική εξέταση, ενώ παράλληλα στα παιδιά ΑμεΑ να μην δίνεται αυτή η δυνατότητα και να υποχρεώνονται να εξεταστούν μόνο γραπτά.\nΓια τους λόγους αυτούς αιτούμαστε από την Ένωση Γονέων να στηρίξει στον αγώνα μας και να απαιτήσει από το Υπουργείο Παιδείας την ικανοποίηση των δίκαιων αιτημάτων μας, παίρνοντας πρωτοβουλίες ανάδειξής τους .\n• Να καταργηθεί η Τράπεζα Θεμάτων και η Ελάχιστη Βάση Εισαγωγής στα Ειδικά Σχολεία Δευτεροβάθμιας Εκπαίδευσης.\n• Επαρκής στελέχωση όλων των Ειδικών Σχολείων με μόνιμο προσωπικό, από την αρχή της σχολικής χρονιάς. Ούτε μια διδακτική ώρα χαμένη για τα παιδιά μας.»\nΕτικέτες ΑΜΕΑ, γονείς με παιδιά ΑμεΑ, Πανελλήνιες 2022


??????????? ??????: BMW C 650 GT - eicma 2018, eicma 2018 c 650 gt\nΠάνω στο C 650 GT μπορείτε να ταξιδέψετε για πολύ μεγάλα διαστήματα και να σταματάτε μόνο για ανεφοδιασμό.\nΠοιοτική αίσθηση από τους διακόπες που δεν αφήνουν κανένα παράπονο. Μπουτόν για την ηλεκτρικά ρυθμιζόμενη ζελατίνα αλλά και για τα φώτα ημέρας που ενεργοποιούνται από τον αναβάτη.\nΔεν μπορείς να ζητήσεις κάτι άλλο από τα όργανα του C 650 GT. Είναι καλοσχεδιασμένος, έχει ευδιάκριτες ενδείξεις που δίνουν πληροφορίες για τα πάντα.\nΕντυπωσιάζει στο περασμά του το scooter της BMW που ξεσηκώνει πλήθος αντιδράσεων και ερωτήσεων. Τα LED φώτα ημέρας το κάνουν να ξεχωρίζει καόμη περισσότερο.\nΔύσκολα θα βρείτε κάτι πιο άνετο από αυτό. Δεν είναι το μέγεθός της που κάνει τη διαφορά αλλά ο κορυφαίος σχεδιασμός της.\nΤο αριστερό ντουλάπι κλειδώνει μαζί με το τιμόνι και μπορεί να χωρέσει πάρα πολλά πράγματα. Το δεξί είναι για τα απαραίτητα.\nΜε λίγο ψάξιμο θα χωρέσει δύο κράνη κλειστού τύπου και θα μείνει και χώρος για αρκετά πράγματα. Ποιοτική επένδυση και LED φως για τον χώρο αποσκευών.\nΗ ηλεκτρικά ρυθμιζόμενη ζελατίνα ανασηκώνεται έως και 10 εκ. και σε συνδυασμό με την εξαιρετική κάλυψη που προσφέρουν τα πλαϊνά πάνελ απομονώνει σχεδόν ολοκληρωτικά τον αναβάτη.\nΠλαίσιο, πιρούνι κια ψαλίδι φωνάζουν στιβαρότητα και δίνουν την αίσθηση ότι μπορούν να διαχειριστούν ακόμη μεγαλύτερη ισχύ.\nΟι εμπρός δίσκοι που συνδυάζονται με διπίστονες δαγκάνες έχουν δύναμη και αίσθηση και συνεργάζονται πολύ καλά με το ABS της BOSCH.\nΔύναμη, άμεση απόκριση και σπορτίφ ήχος από τον κινητήρα που καταναλώνει λογικές ποσότητες βενζίνης.\nΤο οριζόντια τοποθετημένο αμορτισέρ αλλά και το άκαμπτο USD πιρούνι συμβάλλουν στην εξαιρετική ποιότητα κύλισης του C 650 GΤ ελέγχοντας αποτεσματικά τους τροχούς του. Η σκληρότητά τους είναι ιδανική.\nΣτις στροφές το C 650 GT εμπνέει εμπιστοσύνη δεν κουνάει πουθενά, πληροφορεί τον αναβάτη του και μπορεί να πάρει εύκολα πολύ μεγάλες κλίσεις. Για αυτό και το κεντρικό σταντ έχει καρφάκι...\nΔοκιμάζουμε πρώτοι: BMW C 650 GT\nΣε νέα ύψη, μήκη και πλάτη στέλνει η BMW τον πήχη στα mega GT scooters με τον νέο C 650 GT που βάζει δύσκολα στο σύνολο των μοτοσικλετών τουρισμού, όχι όμως και στην καθημερινή μετακίνηση.\n…στη Ναύπακτο, για παστέλι στη Στεμνίτσα, για μπουγάτσα με τυρί μέχρι τη Θεσσαλονίκη. Πάνω στη σέλα του C650GT ακόμη και η πιο μικρή…λιγούρα/επιθυμία μπορεί να μετατραπεί σε αφορμή για μια μικρή ή…μεγαλύτερη βόλτα, χωρίς δεύτερη σκέψη, που θα σε οδηγήσει εκτός των τειχών της πόλης. Με τέτοια παράδοση στις μοτοσικλέτες –κάθε είδους-τουρισμού που έχει η BMW δεν θα μπορούσε να είναι διαφορετικά… Με την παρουσίαση του νέου τους scooter, του δεύτερου στην ιστορία της BMW που βλέπει το φως της παραγωγής (πρώτο ήταν το «καμπινάτο» C1), οι Βαυαροί, στόχευσαν απευθείας στην κορυφή της κατηγορίας των mega GT, όπως άλλωστε κάνουν και σε όλες τις κατηγορίες που παρουσιάζουν νέο μοντέλο τα τελευταία χρόνια. Ήθελαν το απόλυτο ταξιδιωτικό μηχάνημα, που δεν θα κουράζει, όμως, στην καθημερινή μετακίνηση και θα μπορεί παράλληλα να ευχαριστεί τον αναβάτη του σε δρόμο με στροφές. «Πολλά καρπούζια κάτω από την ίδια μασχάλη» θα σκεφτεί κάποιος και δεν θα έχει άδικο. Με το C 650 GT, όμως, η BMW δείχνει πως έχει βρει τον τρόπο να κάνει τα καρπούζια να μοιάζουν με μπαλάκια του τένις. Το πώς θα το βρείτε παρακάτω.\nΠοιότητα-Αισθητική: Απλά στην κορυφή\nΤο C 650 GT είναι εντυπωσιακό και μεγαλοπρεπές δεν χωρά καμία αμφιβολία για αυτό. Το βλέπεις άλλωστε στα βλέμματα όσων το κοιτάζουν. Δεν υπάρχει περίπτωση να μην του ρίξει κάποιος μια ματιά, έστω και κλεφτή στο φανάρι, ενώ πολλοί αποδείχθηκαν και οι πιο θαρραλέοι που ήθελαν να μάθουν περισσότερα για το C 650 GT και έλουζαν τον υποφαινόμενο με ερωτήσεις πάσης φύσεως. Το εμπρός μέρος θυμίζει αμυδρά το K 1600 GT και με ενεργοποιημένα τα LED ημέρας γίνεται ακόμη πιο απόκοσμο και εντυπωσιακό. Στο ίδίο μήκος κύματος, από πλευράς εντυπώσεων, κινείται και το πίσω μέρος με το φωτιστικό σώμα να κλέβει την παράσταση, ενώ τα πίσω πλαϊνά πλαστικά μοιάζουν ελαφρά με βαλίτσες. Η ξεχωριστή σχεδίαση του C 650 GT συμπληρώνεται και από ύψιστη ποιότητα κατασκευής αφού τα πάντα έχουν προσεχτεί σε υπέρτατο βαθμό. Δεν υπάρχει κάτι που μπορείς να του προσάψεις σε αυτό τον τομέα με μόνη εξαίρεση τα κρύσταλλα των καθρεπτών που, ενώ δεν θολώνουν, στις υψηλές ταχύτητες κουνιούνται έντονα, ειδικά στις ανωμαλίες.\n¶νεση-Εργονομία-Χώροι: Πακέτο άνεσης και ελέγχου\nΚάθεσαι στη σέλα, με το 650 GT τοποθετημένο στο κεντρικό του σταντ, απλώνεις τα πόδια στο κεκλιμένο επίπεδο της ποδιάς, αφήνεις τα χέρια να «πέσουν» στο τιμόνι και νοητά ήδη ταξιδεύεις. Θέση οδήγησης με Θήτα κεφαλαίο, ό,τι χρειάζεσαι για να γυρίσεις, όχι τον κόσμο, αλλά το σύμπαν ολόκληρο. Εξαιρετική στήριξη στη μέση, αφρώδες που απορροφά με βουλιμία ό,τι ξεφεύγει από τις αναρτήσεις ενώ τα χειριστήρια του τιμονιού βρίσκονται στις σωστές θέσεις. Αν και δεν έχω βρεθεί στη σέλα των Honda Goldwing και BMW K 1200 LT πάω στοίχημα πως αυτή εδώ αλλά και γενικότερα η θέση οδήγησης του C 650 GT βρίσκεται τουλάχιστον στο ίδιο επίπεδο από πλευράς άνεσης. Αυτοί που ίσως παραπονεθούν είναι οι βραχύσωμοι αναβάτες περισσότερο λόγω απόστασης από το έδαφος παρά σαν αίσθηση βάρους ή ανασφάλειας που λαμβάνουν. Βασιλικότερα του βασιλέως κάθεται και ο συνεπιβάτης στο δικό του ξεχωριστό και υπερυψωμένο μερίδιο. Για να της βάλω δύσκολα χρησιμοποίησα το πιο extreme εργαλείο που είχα στη διάθεσή μου· τον…Αλέξανδρο. Αλέξανδρος εστί άνθρωπος ύψους 1,96 μ. με βάρος που πλησιάζει τα 120 κιλά. «Πώς είσαι;», ρώτησα, «Ουουου, μια χαρά», ήταν η απάντησή του. Τον έβαλα να κάτσει και στη θέση του αναβάτη. Το «επιτέλους, ένα scooter που χωράω» που ξεστόμισε, νομίζω τα λέει όλα. Παρά τα μέγιστα επίπεδα άνεσης, δεν έχουν γίνει θυσίες στον τομέα του ελέγχου. Χάρη και στο εξαιρετικό ζύγισμα που έχει πετύχει η BMW νιώθεις ανά πάσα στιγμή ότι εσύ είσαι το αφεντικό είτε κινείσαι με δύο είτε με 180 χλμ./ώρα. Στις μικρές ταχύτητες τα κιλά εξαφανίζονται κάτω από τα πόδια σου, ωστόσο, το C 650 GT δεν σου δημιουργεί ψευδαισθήσεις όσον αφορά το μεγάλο βάρος του. Καλά κάνει καθώς έτσι δύσκολα θα υπερεκτιμήσεις μια κατάσταση, κινούμενος σε συνθήκες μποτιλιαρίσματος. Τέλος, οι αποθηκευτικοί χώροι βρίσκονται μεταξύ των κορυφαίων της κατηγορίας. Κάτω από τη σέλα δύο κράνη χωρούν με άνεση. Ωστόσο, πρέπει να προσπαθήσετε λίγο για να βρείτε τη σωστή θέση, κάτι που γίνεται πιο δύσκολο αν έχουν μεγάλους αεραγωγούς. Πέρα από τα δύο κράνη χώρος περισσεύει και για άλλα πράγματα, ενώ περισσότερο χώρο θα βρείτε στα ντουλαπάκια της ποδιάς. Το αριστερό είναι τεράστιο, κλειδώνει μαζί με το τιμόνι και φέρει και παροχή ρεύματος, ενώ το δεξί χρησιμεύει για αυτά που χρειάζεστε άμεσα.\nΚινητήρας: Βρίθει από ισχύ\nΟ δικύλινδρος εν σειρά κινητήρας της BMW φέρει δύο επικεφαλής εκκεντροφόρους, 4 βαλβίδες στον κύλινδρο, σύστημα ψεκασμού τελευταίας γενιάς αποδίδει, σύμφωνα με την BMW, 60 ίππους και 6,73 kgm ροπής στις 7.500 και 6.000 αντίστοιχα και περνά από τώρα τις προδιαγραφές Euro4. Έχει βιδωθεί απευθείας στο πλαίσιο και αποτελεί ενεργό μέρος του, ενώ, παράλληλα δεν περνά κραδασμούς σε αυτό και κατά συνέπεια στους επιβαίνοντες χάρη στους δύο αντικραδασμικούς άξονες που φέρει. Είναι το ισχυρότερο μοτέρ μέχρι τα 650 κ.εκ. και το αποδεικνύει σε κάθε γενναίο άνοιγμα του γκαζιού εν κινήσει. Από τα 30 περίπου χλμ./ώρα και μετά το C650 GT επιταχύνει δυνατά, ο δείκτης του ταχύμετρου φτάνει με γρήγορο ρυθμό μέχρι τις πρώτες τριψήφιες ενδείξεις και συνεχίζει σχεδόν με το ίδιο σθένος ως και τα 160 χλμ./ώρα. Δεν σταματά βέβαια εκεί και σε επίπεδο δρόμο θα σημαδέψει γρήγορα και την ένδειξη των 180 χλμ./ώρα με τον κόφτη να επεμβαίνει διαρκώς, αν κρατάτε το γκάζι στο στοπ του. ¶πλετη ισχύς λοιπόν, αλλά και πολιτισμένη λειτουργία, αφού, όπως είπαμε και πιο πάνω οι κραδασμοί απουσιάζουν.\nΜιλήσαμε για επιταχύνσεις εν κινήσει γιατί από στάση η μετάδοση, σε σχέση με την αμεσότητα και την ισχύ του μοτέρ, καθυστερεί αισθητά να περάσει τη δύναμη στον πίσω τροχό. Μια συνειδητή επιλογή από τους μηχανικούς της BMW ώστε να μη φοβηθούν οι λιγότερο έμπειροι αναβάτης. Αν τα πράγματα ήταν διαφορετικά το σπινάρισμα θα ήταν αναπόφευκτο σε κάθε χούφτωμα του γκαζιού και το Traction Control θα δούλευε ακόμη περισσότερο από ό,τι τώρα. Traction Control είπα; Το παίρνω πίσω! Αν και η λειτουργία του θυμίζει αρκετά Traction Control πρόκειται για ένα σύστημα που επεμβαίνει στην ηλεκτρονική διαχείριση του πανίσχυρου κινητήρα και προστατεύει τη μετάδοση από τα φορτία που της ασκεί, αυξάνοντας έτσι τη διάρκεια ζωής της. Όσον αφορά στην κατανάλωση, τα έξι λίτρα/100 χλμ. που μετρήσαμε ως μέση τιμή είναι ένα πολύ καλό νούμερο για ένα τόσο δυνατό μοτέρ που έχει να κινήσει ένα τόσο βαρύ scooter και μάλιστα με τέτοια ευκολία. Αν κινηθείτε με οικονομικό ρυθμό θα δείτε αυτό το νούμερο να πέφτει κάτω από το 5,5.\nΠλάισιο-Αναρτήσεις-Φρένα: Δεν κουνάει ρούπι\nΠρωταρχικό μέλημα για τους μηχανικούς της BMW, για ένα τόσο μακρύ scooter πρέπει να ήταν η ακαμψία του συνόλου σε κάθε είδους συνθήκες και η αίσθηση στιβαρότητας. Για αυτό άλλωστε και επέλεξαν από την αρχή να «μοτοσικλετοποιήσουν» το C 650 GT όσον αφορά την αρχιτεκτονική του πλαισίου του. Σε αντίθεση λοιπόν με τα περισσότερα scooter οι κύλινδροι του μοτέρ με την κλίση των 70 μοιρών, φτάνουν σχεδόν μέχρι τον εμπρός τροχό και ο ίδιος ο κινητήρας αποτελεί ενεργό τμήμα του πλαισίου. Το τελευταίο είναι ατσάλινο σωληνωτό και αποτελείται από σωλήνες κυκλικής και τετραγωνικής διατομής, ενώ στο πίσω μέρος του φέρει μία αλουμινένια γέφυρα που ενισχύει περαιτέρω την ακαμψία. Αλουμινένιο είναι και το ψαλίδι που φιλοξενεί στα σωθικά του και την αλυσίδα της τελικής μετάδοσης -σε μπάνιο λαδιού- και σε αντίθεση με τα κλασικά scooter τα ρουλεμάν του βρίσκονται στο πλαίσιο και όχι στο μοτέρ. Όπως ακριβώς γίνεται με τις μοτοσικλέτες. Στον τομέα των αναρτήσεων οι ομοιότητες με τις τελευταίες συνεχίζονται. Ένα ανεστραμμένο πιρούνι διαμέτρου 40 χλστ., με δύο ενισχυτικές γέφυρες, αναρτά τον εμπρός τροχό και ένα σχεδόν οριζόντια τοποθετημένο αμορτισέρ με ρύθμιση για την προφόρτιση του ελατηρίου έχει αναλάβει τον πίσω. Η διαδρομή και των δύο ανέρχεται στα 115 χλστ. Όλα τα παραπάνω μεταφράζονται σε εξαιρετική, για τα δεδομένα της κατηγόριας, κατανομή βάρους και γρανιτένια αίσθηση, είτε κινείστε τελικιασμένος στην εθνική είτε απολαμβάνετε την αγαπημένη σας «στριφτερή» διαδρομή. Ακόμη και με δεύτερο άτομο στη σέλα η συμπεριφορά του παραμένει ανεπηρέαστη και θα θυμηθείτε ότι υπάρχει κάποιος εκεί πίσω μόνο αν κοιτάξετε.\nΦρένα: Προσεγμένο και εκεί\nΣτο τομέα των φρένων το scooter της BMW δείχνει επίσης ιδιαίτερα προσεγμένο. Δύο δίσκοι διαμέτρου 270 χλστ. εμπρός συνδυάζονται με 2πίστονες δαγκάνες, ενώ ίδια διάμετρο έχει και ο πίσω δίσκος, αλλά η διπίστονη δαγκάνα έχει έμβολα μικρότερης διαμέτρου. Το κύριο μέρος της επιβράδυνσης έχουν αναλάβει οι εμπρός δίσκοι με την απόδοση της δύναμης να έρχεται γραμμικά. Πολύ καλή είναι και η συνεργασία τους με το νέας γενιάς δικάναλο ABS M9 της Bosch που επεμβαίνει αποτελεσματικά στο φρενάρισμα πανικού. Δυνατός είναι και ο πίσω συνδυασμός. Το ABS, ωστόσο, δεν λειτουργεί με την ίδια ακρίβεια που το κάνει μπροστά και «αμολάει» περισσότερο από το επιθυμητό αυξάνοντας έτσι την απόσταση ακινητοποίησης. Ο σωστός τρόπος βέβαια είναι να χρησιμοποιεί κανείς και τα δύο φρένα. Έτσι θα πάρει μικρές αποστάσεις ακινητοποίησης, ακόμη και στους γυαλισμένους δρόμους της πόλης.\nΟδηγώντας: Παντού με χάρη και άνεση\nΤο C650GT θα κινηθεί αρχοντικά στους δρόμους της πόλης προσφέροντας κορυφαία επίπεδα άνεσης σε αναβάτη και συνεπιβάτη. Πρόβλημα δε θα δημιουργήσει ούτε στις αλλαγές κατεύθυνσης χάρη στο ελαφρύ τιμόνι και το σωστό ζύγισμά του. Μην περιμένετε όμως και θαύματα. Σε σχέση με τα 261 «γεμάτα» κιλά του μπορεί να έχει ανάλαφρη αίσθηση, ωστόσο, τα ίδια μαγικά δεν μπορούν να γίνουν με τον όγκο και το τεράστιο μεταξόνιο. Μέσα στην κίνηση, ακόμη και αν αυτή είναι αυξημένη, δεν θα προβληματίσει και ένας λογικός αναβάτης θα κινηθεί γρήγορα απολαμβάνοντας την... προσοχή των γύρω του. Ωστόσο, αν πέσετε σε μποτιλιάρισμα είναι σίγουρο πως κάποια στιγμή θα κολλήσετε ανάμεσα στα αυτοκίνητα χωρίς να έχετε φτάσει στο φανάρι. Αν είχε και ένα ηχοσύστημα ούτε που θα το προσέχατε!\nΣτην εθνική το C 650 ξεδιπλώνει όλες τις GT αρετές του και κινείται με την ίδια ή και μεγαλύτερη άνεση από αυτή που προσφέρει μία touring μοτοσικλέτα. Απλά σηκώστε τη ζελατίνα μέχρι το μέγιστο ύψος της (10 εκ. διαφορά σε σχέση με το κατώτερο σημείο) ανοίξτε και τους εκτροπείς αέρα (α λα K 1600 GT) κάτω από αυτή και μπείτε σε ένα κόσμο απόλυτης νιρβάνας. Κουνήματα; Όσο δυνατά και αν πνέει ο άνεμος ευχαριστούμε, δεν θα πάρουμε. Ενόχληση από τον αέρα; Αν είστε πάνω από 1,80 μ. ένα απειροελάχιστο σκύψιμο θα το εξαφανίσει και αυτό τη στιγμή που τα πόδια προστατεύονται ολοκληρωτικά πίσω από τα μεγάλα πλαστικά πάνελ του ρύγχους. Αυτά δεν δημιουργούν καμία απολύτως ανατάραξη στα πόδια και δείχνουν την εξαιρετική δουλειά που έκαναν οι αεροδυναμιστές της BMW.\nΤο μόνο που θα κουραστεί, όσο μακρύ και αν είναι το ταξίδι, είναι τα δάχτυλα του δεξιού χεριού σας που πρέπει να κρατάνε το γκάζι ανοιχτό. Με ένα cruise control θα λυνόταν και αυτό το «πρόβλημα». Μα τι λέμε, Cruise control σε scooter; Ηχοσήστημα; Από τη στιγμή που μιλάμε για το 650 GT, ναι. Η BMW θα πρέπει να σκεφτεί σοβαρά το ενδεχόμενο να προσθέσει αυτά τα δύο στον κατάλογο με τα αξεσουάρ του scooter της, δίνοντας έτσι ακόμη μεγαλύτερη σημασία στα δύο τελευταία γράμματα του ονόματός του.\nΓια το τέλος, αφήσαμε τον επαρχιακό, όπου το C 650 GT συνεχίζει να διαπρέπει με την ίδια χάρη που το έκανε και στον αυτοκινητόδρομο. Επιταχύνει δυνατά από τη μία στροφή στην άλλη, παίρνει κλίση πανεύκολα και το ίδιο εύκολα πλαγιάζει από τη μία μεριά στην άλλη. Το μπροστινό, με τη στιβαρότητα που το διακρίνει, κερδίζει την εμπιστοσύνη του αναβάτη παρέχοντας παράλληλα πληροφορίες για την κατάσταση του δρόμου και τα φρένα δε δείχνουν ιδιαίτερα σημάδια κόπωσης στην παρατεταμένη χρήση.\nΣυμπέρασμα: Mega Best\nΜιλήσα στην αρχή της δοκιμής για την ικανότητα της BMW να μετατρέπει τα καρπούζια σε μπαλάκια του τένις και με το C 650 GT αυτό το κατάφερε σχεδόν ολοκληρωτικά. Σχεδόν γιατί το μόνο καρπούζι που δεν μοιάζει με μπαλάκι είναι η τιμή του. Τα 11.980 ευρώ που κοστίζει η βασική έκδοση το κάνουν αυτόματα το ακριβότερο scooter της αγοράς, με την ηλεκτρικά ρυθμιζόμενη ζελατίνα και το ABS να περιλαμβάνονται στον στάνταρ εξοπλισμό. Η έκδοση με το εξοπλιστικό πακέτο Highline (ένδειξη πίεσης ελαστικών, θερμαινόμενα γκριπ, θερμαινόμενη σέλα αναβάτη/συνεπιβάτη, LED φώτα ημέρας) και τον συναγερμό, που έφερε το μοντέλο της δοκιμής, ανεβάζει τον πήχη στα δυσθεώρητα 13.205 ευρώ. Αν είναι να φτάσετε στα 12.000, έ τότε πηγαίνετε και για τα 13.000 ολοκληρώντας έτσι τον τουριστικό χαρακτήρα του C 650 GT. Αν το δείτε, σαν ένα δίκυκλο που θα κάνετε και τουρισμό, (πραγματικό τουρισμό), τότε έχετε στα χέρια σας μια εξαιρετική εναλλακτική λύση που κοστίζει σημαντικά λιγότερο από τις κορυφαίες Touring μοτοσικλέτες της αγοράς αλλά τις κοιτάζει στα μάτια τουλάχιστον όσον αφορά τα επίπεδα άνεσης και εξοπλισμού. Για τα mega scooters, δεν το συζητάω καν. Το C 650 GT είναι ο νέος βασιλιάς της κατηγορίας και αν θέλετε το καλύτερο τότε πρέπει να πληρώσετε ανάλογα και να βρεθείτε στη σέλα του. Εγώ πάω για το παστελάκι που λέγαμε.\nΣωληνωτό, υβριδικό (ατσάλινο με αλουμινένιο υποπλαίσιο)\nΑνάποδο τηλεσκοπικό πιρούνι 40mm\nΔ /270, 2 δαγκάνες 2 εμβόλων\nΔ /270, δαγκάνα 2 εμβόλων\nEICMA 2018 | EICMA 2018 C 650 GT |


Alcatrash στην Αυτοκίνηση live! Τηλέφωνο Κρατήσεων 211.850.3680\nΟι Alcatrash ενώθηκαν «εις μπάντα... μίαν»! Τέσσερα Πατρινόπουλα με μουσικές αναζητήσεις, από τα παιδικά τους χρόνια, αποφάσισαν να συμπορευτούν και να δημιουργήσουν το δικό τους συγκρότημα, με την «φήμη» τους, να ξεπερνά πολύ σύντομα τα όρια της Αχαϊας. Ο Σταύρος Κωστής (κιθάρα), ο Ανδρέας Βούλγαρης (πλήκτρα) ο Κωνσταντίνος Παπασπυρόπουλος (ντραμς) και ο Πέτρος Πυλαρινός είναι πλέον «τετράδα ομοούσιος και αχώριστος» με live εμφανίσεις σε διάφορες περιοχές της χώρας, συνεργασίες με γνωστούς καλλιτέχνες αλλά και μουσικοί «συνοδοί» στη γνωστή εκπομπή «2night», που παρουσιάζει ο Γρηγόρης Αρναούτογλου στην τηλεόραση του ΑΝΤ-1. Ποιοι είναι όμως οι Alcatrash;\nΤα τέσσερα μέλη της μπάντας είναι ο Πέτρος Πυλαρινός (φωνή), ο Σταύρος Κωστής (κιθάρα), ο Ανδρέας Βούλγαρης (πλήκτρα) και ο Κωνσταντίνος Παπασπυρόπουλος (ντραμς). Κοινός παρονομαστής στην μουσική τους πορεία είναι ο τόπος καταγωγής τους, δηλαδή η Πάτρα. «Παίζαμε σε μία μπάντα με τον Κωνσταντίνο τον ντράμερ jazz και funky μουσική και είχαμε σκεφτεί τότε πόσο ωραία θα ήταν να παίζαμε πιο εμπορικά τραγούδια, πιο trash μουσική στα live, σε πάρτι που να περνάει ο κόσμος καλά και να περνάμε και εμείς. Πήραμε τηλέφωνο και τους υπόλοιπους που τους γνωρίζαμε, συμφώνησαν και από εκεί γεννήθηκε η μπάντα. Σε αυτή την λογική. Στα live πάρτι, με non stop μουσική αφού είχαμε την τεχνογνωσία για να περνάμε καλά εμείς και ο κόσμος. Δεν ξέραμε βέβαια τότε ότι θα φτάναμε εδώ» έχει δηλώσει ο Ανδρέας στο PatrasEvents. Ωστόσο, αυτή δεν είναι η πρώτη τηλεοπτική τους συμμετοχή.\nΓια δύο σεζόν, οι Alcatrash βρίσκονταν στο πλευρό του Γρηγόρη Αρναούτογλου δίνοντας τη δική τους πινελιά στην πρώτη εκδοχή του "The 2Night Show. Οι Alcatrash, βέβαια, έχουν δύο επίσημες κυκλοφορίες στο ενεργητικό τους! Η πρώτη τους επιτυχία είναι μια χαρακτηριστική διασκευή του «Ναι, υπάρχω εγώ» της Καίτης Γαρμπή, που ερμηνεύουν συχνά στα live τους, αλλά και ένα δικό τους κομμάτι με τίτλο «Έχω ξεχάσει τι πίνω» που κυκλοφόρησε πέρυσι από την Panik Records. Παράλληλα με τις εμφανίσεις του στην εκπομπή του Νίκου Μουτσινά, οι Alcatrash εμφανίζονται στο «Έναστρον» στο πλευρό του Γιώργου Μαζωνάκη, του Νίκου Κουρκούλη, αλλά και της μοναδικής Άντζελας Δημητρίου.


Κομισιόν: Ενέκρινε επένδυση σε 12 Κ-Μ, μεταξύ των οποίων και η Ελλάδα, σε εργοστάσια για μπαταρίες\nΑρχική Ειδήσεις Διεθνή Κομισιόν: Ενέκρινε επένδυση σε 12 Κ-Μ, μεταξύ των οποίων και η Ελλάδα,...\nJanuary 26, 2021 - 5:09 pm\nH Kομισιόν ενέκρινε σήμερα κρατική ενίσχυση στην οποία θα προβούν 12 κράτη μέλη, μεταξύ των οποίων και η Ελλάδα, για κοινή επένδυση σε εργοστάσια κατασκευής, έρευνας και ανακύκλωσης συστημάτων μπαταριών, με στόχο την προώθηση της ηλεκτροκίνησης και της πράσινης μετάβασης στην ΕΕ, όπως ανακοίνωσε η Αντιπρόεδρος της Κομισιόν Μαγκρετ Βέσταγκερ.\nΗ Κομισιόν εγκαινιάζει δράση με την ονομασία ‘νέα Πράσινη δέσμευση για την κατανάλωση’\nΤο έργο, που ονομάζεται «European Battery Innovation» προετοιμάστηκε και κοινοποιήθηκε από κοινού από την Αυστρία, το Βέλγιο, την Κροατία, τη Φινλανδία, τη Γαλλία, τη Γερμανία, την Ελλάδα, την Ιταλία, την Πολωνία, τη Σλοβακία, την Ισπανία και τη Σουηδία.\nΤα δώδεκα κράτη μέλη θα το χρηματοδοτήσουν με έως και 2,9 δισεκατομμύρια ευρώ τα επόμενα χρόνια. Η δημόσια χρηματοδότηση αναμένεται να ξεκλειδώσει επιπλέον 9 δισεκατομμύρια ευρώ σε ιδιωτικές επενδύσεις, δηλαδή περισσότερο από τρεις φορές τη δημόσια υποστήριξη.\nΣτο έργο θα μετέχουν 42 άμεσοι συμμετέχοντες, συμπεριλαμβανομένων μικρομεσαίων επιχειρήσεων (ΜΜΕ) και νεοσύστατων επιχειρήσεων με δραστηριότητες σε ένα ή περισσότερα κράτη μέλη, από την Ελλάδα η εταιρεία Sunlight Systems. Οι άμεσοι συμμετέχοντες θα συνεργαστούν στενά μεταξύ τους μέσω σχεδόν 300 συνεργασιών που προβλέπονται και με περισσότερους από 150 εξωτερικούς εταίρους, όπως πανεπιστήμια, ερευνητικούς οργανισμούς και ΜΜΕ σε όλη την Ευρώπη. Το συνολικό έργο αναμένεται να ολοκληρωθεί έως το 2028 (με διαφορετικά χρονοδιαγράμματα για κάθε επιμέρους έργο).\nΤο έργο θα καλύψει ολόκληρη την αλυσίδα αξίας της μπαταρίας από την εξόρυξη πρώτων υλών, το σχεδιασμό και την κατασκευή κυψελών μπαταριών και πακέτων, και τέλος την ανακύκλωση και διάθεση σε μια κυκλική οικονομία, με έντονη έμφαση στη βιωσιμότητα. Κατά την Κομισιόν αναμένεται να συμβάλει στην ανάπτυξη ενός ολόκληρου συνόλου νέων τεχνολογικών ανακαλύψεων, συμπεριλαμβανομένων διαφορετικών χημικών κυττάρων και νέων διαδικασιών παραγωγής, και άλλων καινοτομιών στην αλυσίδα αξίας της μπαταρίας.\nΗ Κομισιόν διαπίστωσε ότι το προτεινόμενο έργο πληροί τις απαιτούμενες προϋποθέσεις και κατέληξε στο συμπέρασμα ότι:\n-Το έργο συμβάλλει σε έναν κοινό στόχο υποστηρίζοντας μια στρατηγική αλυσίδα αξίας για το μέλλον της Ευρώπης, ιδίως όσον αφορά την καθαρή και χαμηλή εκπομπή κινητικότητας.\n-Το έργο είναι πολύ φιλόδοξο, καθώς στοχεύει στην ανάπτυξη τεχνολογιών και διαδικασιών που υπερβαίνουν την τρέχουσα τεχνολογία και θα επιτρέψει σημαντικές βελτιώσεις στην απόδοση, την ασφάλεια και τις περιβαλλοντικές επιπτώσεις.\n-Το έργο συνεπάγεται επίσης σημαντικούς τεχνολογικούς και χρηματοοικονομικούς κινδύνους και, ως εκ τούτου, απαιτείται δημόσια υποστήριξη για την παροχή κινήτρων σε εταιρείες για την πραγματοποίηση της επένδυσης.\n-Η ενίσχυση σε μεμονωμένες εταιρείες περιορίζεται στο αναγκαίο, αναλογικό και δεν στρεβλώνει αδικαιολόγητα τον ανταγωνισμό. Ειδικότερα εάν μεγάλα έργα που καλύπτονται από το IPCEI αποδειχθούν πολύ επιτυχημένα, δημιουργώντας επιπλέον καθαρά έσοδα, οι εταιρείες θα επιστρέψουν μέρος της ενίσχυσης που ελήφθη στα αντίστοιχα κράτη μέλη (μηχανισμός claw-back).\n-Τα αποτελέσματα του έργου θα κοινοποιηθούν ευρέως από συμμετέχουσες εταιρείες που επωφελούνται από τη δημόσια υποστήριξη με την ευρωπαϊκή επιστημονική κοινότητα και τη βιομηχανία πέρα από τις συμμετέχουσες εταιρείες και χώρες.\nΚομισιόν: Ζητά εξηγήσεις από έξι χώρες για δυσανάλογους περιορισμούς στις μετακινήσεις\nΠροηγούμενο άρθροΕκκλήσεις στη Βρετανία να δοθεί το εμβόλιο Covid στους αστέγους κατά προτεραιότητα\nΕπόμενο άρθροΚΕΒΕ: Να επαναλειτουργήσουν τα καταστήματα εντός και εκτός Mall


Στο χειρουργείο ο Βασίλης Σπανούλης - Η πρώτη φωτογραφία από το νοσοκομείο - TLIFE\nΗΟΜΕ Ειδήσεις - Νέα Στο χειρουργείο ο Βασίλης Σπανούλης – Η πρώτη φωτογραφία από το νοσοκομείο\n01.04.2019 | 12:28\nΣτο χειρουργείο ο Βασίλης Σπανούλης - Η πρώτη φωτογραφία από το νοσοκομείο\nΣτο πλευρό του συζύγου της βρίσκεται διαρκώς η Ολυμπία Χοψονίδου. Σήμερα ο αρχηγός της ομάδας μπάσκετ του Ολυμπιακού, Βασίλης Σπανούλης, υποβλήθηκε σε ένα πολύωρο χειρουργείο στο πόδι, έπειτα από έναν σοβαρό τραυματισμό που είχε σε ένα αγώνα. Συγκεκριμένα, είχε χτυπήσει στους περονιαίους τένοντες του δεξιού ποδιού του κατά την διάρκεια του αγώνα που είχαν στο Μιλάνο εναντίον της Αρμάνι.\nΤα ευχάριστα νέα ανέλαβε να κάνει γνωστά η Ολυμπία, δημοσιεύοντας στον λογαριασμό της στο Instagram την πρώτη φωτογραφία μετά την επέμβαση. Η πρώην Σταρ Ελλάς – που έχει αποκτήσει 5 παιδιά με τον μπασκετμπολίστα – κοινοποίησε μία φωτογραφία από το νοσοκομείο που την δείχνει να είναι χαμογελαστή και αγκαλιά με τον σύζυγο της και έγραψε: » Αποκτάς δύναμη προχωρώντας», δείχνοντας έτσι ότι όλα πήγαν καλά.\nΦυσικά η φωτογραφία απέσπασε χιλιάδες likes και σχόλια τα οποία έγραφαν να είναι σιδερένιος ο μπασκετμπολίστας και να γυρίσει γρήγορα στα γήπεδα. Ο Βασίλης θα παραμείνει σήμερα στο νοσοκομείο και την Τρίτη θα πάρει εξιτήριο για να επιστρέψει σπίτι του.\nΒΑΣΙΛΗΣ ΣΠΑΝΟΥΛΗΣ ΧΕΙΡΟΥΡΓΕΙΟ


Homestay αδελφού Νιν Μπιν - Airbnb\nHomestay αδελφού Νιν Μπιν\nΙδιωτικό δωμάτιο σε καταλύματα. Οικοδεσπότης: Quynh Anh\n· 11,5 κοινόχρηστα μπάνια\nΤο Ninh Binh Brother 's Homestay προσφέρει 13 δωμάτια με σύγχρονες εγκαταστάσεις και ιδιωτικό μπάνιο. Περιλαμβάνεται πρωινό. Το εστιατόριό μας σερβίρει μεσημεριανό και δείπνο σε βιετναμέζικο στυλ. Όλα τα συστατικά μας προέρχονται από την τοπική κουζίνα και μαγειρεύονται από την υπέροχη κυρία του σπιτιού. Το κατάλυμα διαθέτει επίσης έναν υπέροχο κήπο με μια μικρή λίμνη, ιδανική για τσάι και brunch αργά το βράδυ. Η περιοχή βρίσκεται σε μικρή απόσταση από όλα τα τουριστικά αξιοθέατα αλλά ήρεμη τη νύχτα, μια πραγματικά αυθεντική εμπειρία.\nΤο δωμάτιο είναι ευρύχωρο και προσφέρει πολλές παροχές για να κάνει τη διαμονή σας άνετη: ζεστό νερό, κλιματισμό, βραστήρα και τηλεόραση με μεγάλη οθόνη. Διακοσμούμε τον εξωτερικό χώρο με λουλούδια που ανθίζουν κάθε εποχή και διατηρούμε όλο το σπίτι καθαρό και πράσινο όλη την ώρα. Το μεσημεριανό και το δείπνο σερβίρονται κατόπιν αιτήματος. Τα συστατικά προέρχονται από τον τοπικό κήπο, όπου καλλιεργούμε λαχανικά για εμάς. Η κυρία του σπιτιού μαγειρεύει για να σερβίρει τους επισκέπτες. Το κοινόχρηστο στον δεύτερο όροφο επιτρέπει σε πολλά άτομα να διοργανώσουν ένα πάρτι, ή απλά να παρακολουθήσουν ένα ποδόσφαιρο μαζί, όπως κάνουν οι Βιετναμέζοι. Το κατάλυμα απέχει μόλις αρκετά λεπτά από το κέντρο της πόλης. Μπορείτε να εξερευνήσετε ελεύθερα το Ninh Binh όπως θέλετε, χωρίς να ανησυχείτε ότι δεν θα μπορέσετε να πάρετε ταξί αργά το βράδυ. Η αυλή είναι αρκετά μεγάλη για αρκετά αυτοκίνητα, μπορείτε να παρκάρετε το αυτοκίνητό σας μέσα. ΔΩΡΕΆΝ ποδήλατα για να εξερευνήσουν οι επισκέπτες. Ας κρατήσουμε το Ninh Binh μας πράσινο και καθαρό.\nΤο σπίτι μας είναι πολύ κοντά σε σημαντικά τουριστικά αξιοθέατα: μόλις 10 λεπτά από το Trang An παγκόσμια κληρονομιά, 12 λεπτά από το Tam Coc Bich Dong, 15 λεπτά από το Bai Dinh Pagoda... 5 λεπτά με το αυτοκίνητο από το κέντρο της πόλης, σούπερ μάρκετ ή μπαρ/παμπ.\nΟικοδεσπότης: Quynh Anh\nΖούμε μέσα στο σπίτι και είμαστε σε θέση να απαντάμε σε όλα τα αιτήματα. Η κυρία μιλάει άπταιστα αγγλικά, αλλά οι άλλες όχι. Παρακαλούμε ζητήστε της να έρθει αναφέροντας το όνομά της αν οι χειρονομίες δεν λειτουργούν :).


Paulaner Octoberfest night στην Arch! – PeristeriNews.gr\nΑρχική » Blog » Άρθρα » Paulaner Octoberfest night στην Arch!\nPaulaner Octoberfest night στην Arch!\nΤην περασμένη Παρασκευή 08/10, η διάσημη μπύρα Paulaner… ήταν στην Arch!\nΈνα μοναδικό event από τη μαγική χώρα του ¨Ζύθου¨, έλαβε χώρα στην Arch Beer House την περασμένη Παρασκευή! Πολλοί πιστοί της Arch και της διάσημης μπύρας Paulaner έσπευσαν να την απολαύσουν από κοντά, σε ένα μοναδικό event!\nΛίγα λόγια για την Arch…\n1993. Χρονιά σταθμός. Η MotherArch ανοίγει μια μεγάλη αγκαλιά σε όλες τις παρέες που θέλουν να διασκεδάσουν με καλά μουσικά ακούσματα και να απολαύσουν από ένα καλό καφέ έως και ιδιαίτερα κοκτέιλ τις βραδυνές ώρες…\n1997. Η MotherArch με έντονη διάθεση του καινούριου και ανήσυχο πνεύμα, τολμά στο μαγικό χώρο του Ζύθου. Το ειδικά διαμορφωμένο κτίριο (τύπου γερμανικού σαλέ), ο φιλικός διάκοσμος (πέτρα, ξύλο, vitro) και ο καταπράσινος περιβάλλοντας χώρος καθώς και τα εξειδικευμένα σεμινάρια περί μπύρας, φιλοξενούν την καινούρια ιδέα.\nΣταθερά παρεϊστικη ατμόσφαιρα με αυστηρά Rock ακούσματα συνεχίζει με καινοτόμες ιδέες, ενώνει το παλιό με το καινούριο, διδάσκει, δημιουργεί..\nΚορωνοϊός Ελλάδα: Στους 79 οι νεκροί-1.755 κρούσματα\nΣχεδόν 22.000 τα πρόστιμα άσκοπων μετακινήσεων


Μέσα στο καλοκαίρι έσκασε το πρόστιμο ρεκόρ ύψους €4.3 δισ. από την Ευρωπαϊκή Επιτροπή για τη Google, επειδή επιβάλει στους κατασκευαστές να έχουν προεγκατεστημένες τις εφαρμογές και τις υπηρεσίες της στις Android συσκευές τους. Από τότε γίνονται αρκετές ενέργειες από την εταιρεία με σκοπό να αποφύγει το πρόστιμο, χωρίς κάποιο αποτελέσμα, αλλά τώρα είχαμε μία μάλλον κακή εξέλιξη για εμάς τους τελικούς χρήστες.\nΗ Google ανακοίνωσε ότι για να συμμορφωθεί με τις οδηγίες της ΕΕ δεν θα απαιτεί πλέον την προεγκατάσταση του καταστήματος Google Play και των εφαρμογών της στις συσκευές Android που θα κυκλοφορούν στην Ευρώπη. Παρόλα αυτά, οποιοσδήποτε κατασκευαστής θέλει να προσφέρει αυτές τις υπηρεσίες στους χρήστες, τότε θα πρέπει να πληρώνει ξεχωριστή άδεια χρήσης στη Google! Το νέο μέτρο θα ισχύσει από τις 29 Οκτωβρίου 2018.\nΣύμφωνα με τον Hiroshi Lockheimer, αντιπρόεδρο του τμήματος Platforms and Ecosystems της Google,\n"Από τη στιγμή που η προεγκατάσταση του Google Search και του Chrome browser μαζί με τις υπόλοιπες εφαρμογές μας βοήθησαν στη δωρεάν διανομή του λειτουργικού συστήματος Android, στο εξής θα ζητάμε δικαιώματα χρήσης για τα smartphones και τα tablets που κυκλοφορούν στην Ευρωπαϊκή ζώνη. Το Android θα παραμείνει δωρεάν και ανοικτό για όλους"\nΕίναι πολύ νωρίς ακόμα για να δούμε πως θα αντιμετωπίσουν τα νέα δεδομένα οι κατασκευαστές, αν δηλαδή θα απορροφήσουν αυτό το έξτρα κόστος στις ήδη υπάρχουσες τιμές ή αν θα βλέπουμε στο εξής τα Android smartphones να πωλούνται ακριβότερα στην Ευρώπη σε σύγκριση με τις άλλες αγορές.


%PM, %27 %828 %2020 %20:%Νοε\n%PM, %27 %708 %2020 %17:%Νοε\n%PM, %27 %671 %2020 %17:%Νοε\n%PM, %27 %492 %2020 %12:%Νοε\nΞεκινά αύριο η διενέργεια τεστ ταχείας ανίχνευσης κορωνοϊού (rapid test) στην Γεροσκήπου.\nΣύμφωνα με ανακοίνωση του Δήμου Γεροσκήπου, το Υπουργείο Υγείας, σε συνεργασία με την εταιρεία Mediwell και τον Δήμο, θα προσφέρει εντελώς δωρεάν τεστ ταχείας ανίχνευσης κορωνοϊού για τους κατοίκους της Γεροσκήπου.\nΑύριο, Σάββατο 28/11, θα υπάρχει συνεργείο δειγματοληψίας στην Πλατεία Γεροσκήπου από τις 09.00 μέχρι τις 16:00.\nΟ Δήμος Γεροσκήπου καλεί τους δημότες να αφιερώσουν 5 λεπτά από το χρόνο τους και να υποβληθούν στο τεστ. Όλοι μαζί μπορούμε και θα καταφέρουμε να αναχαιτίσουμε την μετάδοση του ιού, εντελώς δωρεάν, χωρίς όρους και προϋποθέσεις, καταλήγει στην ανακοίνωση του ο Δ. Γεροσκήπου.\n%PM, %27 %470 %2020 %12:%Νοε\nΠενήντα εννέα ασθενείς με κορωνοΐό νοσηλεύονται σήμερα στο Γενικό Νοσοκομείο Αμμοχώστου, το οποίο λειτουργεί ως νοσοκομείο αναφοράς.\nΜιλώντας για τις δυσκολίες που αντιμετωπίζει το νοσηλευτήριο, η επιστημονική διευθύντρια Αμαλία Χατζηγιάννη, ανέφερε πως το Γενικό Νοσοκομείο Αμμοχώστου, το οποίο ορίστηκε ως το σημείο αναφοράς για τους ασθενείς με COVID19, συνεχίζει να δουλεύει υπό αυτό το καθεστώς, αδιάκοπα από το πρώτο κύμα της πανδημίας, μέχρι σήμερα. Η κατάσταση, ωστόσο, είπε, σε αυτή τη δεύτερη φάση, είναι πιο δύσκολη και η κούραση έχει αρχίσει να καταβάλλει το προσωπικό, αρκετά από τα μέλη του οποίου δίνουν τη δική τους μάχη από τον περασμένο Μάρτιο. επισήμανε ότι τo προσωπικό του Νοσοκομείου έχει κουραστεί γιατί επί 8 μήνες εργάζονται ακατάπαυστα αλλά δεν παύουν να εργάζονται με υπερβάλλοντα ζήλο, όπως ανέφερε.\nΑναφερόμενη στον μέσο όρο ηλικίας των ασθενών, τόνισε πως οι πλείστοι είναι υπερήλικες, με 21 από αυτούς να προέρχονται από κλειστές δομές και οίκου ευγηρίας.\n%AM, %27 %421 %2020 %11:%Νοε\nΟλοκληρώνεται σήμερα η διενέργεια PCR test στον ακριτικό Κάτω Πύργο Τηλλυρίας, με στόχο τη διευκόλυνση των κατοίκων της περιοχής με τις μετακινήσεις τους, σύμφωνα με τον πρόεδρο του Κ.Σ. Κάτω Πύργου Τηλλυρίας Νίκο Κλεάνθους.\nΣε δηλώσεις του στο ΚΥΠΕ ο κ. Κλεάνθους ανέφερε πως από δείγματα που λήφθηκαν από τους κατοίκους του Κάτω Πύργου Τυλληρίας, χθες ολοκληρώθηκαν 115 εργαστηριακές διαγνώσεις χωρίς να προκύψει κανένα θετικό κρούσμα. Όπως είπε ο κοινοτάρχης του Κάτω Πύργου Τηλλυρίας, τα PCR test διενεργούνται στον Κάτω Πύργο Τηλλυρίας εδώ και 15 μέρες, ωστόσο, όπως τους ανακοινώθηκε, σήμερα ολοκληρώνεται η σύμβαση. Εξέφρασε ωστόσο την ικανοποίηση του, που στο διάστημα των δύο εβδομάδων που διενεργούνται τα PCR test στον ακριτικό Πύργο Τηλλυρίας δεν έχει προκύψει κανένα θετικό κρούσμα.\nΗ προσέλευση των κατοίκων της περιοχής ήταν μαζική, αφού, όπως είπε ο κοινοτάρχης, για να διέλθουν από τον κατεχόμενο Λιμνίτη επιβάλλεται το τεστ που θα έχει ισχύ για 72 ώρες. Ωστόσο εξήγησε, η ταλαιπωρία είναι μεγάλη τόσο για τους εργαζόμενους οι οποίοι για να μεταβούν στις εργασίες τους χρειάζονται τρία τεστ εβδομαδιαίως αλλά και για τους μαθητές που μεταβαίνουν στα φροντιστήρια του .\nΑκολούθως ο κ. Κλεάνθους αναφέρθηκε και στη συνάντηση του με τον Υπουργό Εξωτερικών στο πλαίσιο της οποίας ζητήθηκε στον κ. Νίκο Χριστοδουλίδη να μεσολαβήσει ώστε να αυξηθεί η περίοδος των 72 ωρών .\nΟ κοινοτάρχης εξέφρασε την ικανοποίηση του για τη διευθέτηση που έχει γίνει μεταξύ του Υπουργείου Υγείας και του Κ.Σ. Κάτω Πύργου Τηλλυρίας, σχετικά με το θέμα που προέκυψε με την απαίτηση των κατοχικών αρχών να δείχνουν αρνητικό τεστ, με τη διενέργεια τεστ στην περιοχή τους, απευθύνοντας έκκληση για συνέχιση της διαδικασίας στην περιοχή του.\nΕνδεικτικά ανέφερε πως καθημερινώς από το Κάτω Πύργο Τηλλυρίας διακινούνται 150 με 200 άτομα την ημέρα. Είπε ακόμη πως σ’ αυτό το διάστημα των δύο εβδομάδων διενεργήθηκαν πάνω από 1000 τεστ.\nΕξάλλου σημειώνεται πως από δείγματα που λήφθηκαν στην Επαρχία Πάφου στο πλαίσιο ελέγχου εργαζομένων που εμπίπτουν στις εξαιρέσεις για μετακίνηση από και προς τις Επαρχίες Λεμεσού και Πάφου, διεκπεραιώθηκαν χθες 400 εργαστηριακές εξετάσεις.\n%AM, %27 %294 %2020 %08:%Νοε


PGCosmos :: Αστυνομικο > Νομοταγης Πολιτης - Law Abiding Citizen\nΝομοταγης Πολιτης / Law Abiding Citizen\nΔευτερεύων τίτλος: Law Abiding Citizen\nΣκηνοθεσία: Φ Γκαρι Γκρει\nΣενάριο: Κερτ Γουιμερ\nΠως σταματάς ένα δολοφόνο, που είναι ήδη στη φυλακή;\nΤο Seven συναντά την Σιωπή των Αμνών!!!\nO Κλάιντ Σέλτον είναι ένας καλός οικογενειάρχης του οποίου η γυναίκα και η κόρη δολοφονούνται άγρια κατά τη διάρκεια μιας ληστείας στο σπίτι τους. Όταν οι δολοφόνοι συλλαμβάνονται, την υπόθεση αναλαμβάνει ο Νικ Ράις, ένας φιγουρατζής εισαγγελέας. Ο Νικ προτείνει σε έναν από τους υπόπτους μια ελαφριά ποινή, με αντάλλαγμα να καταθέσει εναντίον του συνενόχου του. Δέκα χρόνια μετά εκείνος βρίσκεται νεκρός. Ο Σέλτον παραδέχεται ότι τον σκότωσε και στέλνει τελεσίγραφο στον Νικ: ή θα διορθώσει την αδικία ή παίκτες - κλειδιά στην υπόθεση θα βρεθούν νεκροί. Ο Σέλτον θα κάνει πράξη τις απειλές του, ενορχηστρώνοντας από το κελί του μια σειρά από διαβολικές δολοφονίες που δεν μπορεί κανείς ούτε να προβλέψει, ούτε να σταματήσει.\nΚΙΝΗΜΑΤΟΓΡΑΦΙΚΗ ΠΡΟΒΟΛΗ ΕΛΛΑΔΑ: 29 ΟΚΤΩΒΡΙΟΥ 2009\nΚΙΝΗΜΑΤΟΓΡΑΦΙΚΗ ΠΡΟΒΟΛΗ ΕΥΡΩΠΗ: 15 ΝΟΕΜΒΡΙΟΥ 2009\nΚΙΝΗΜΑΤΟΓΡΑΦΙΚΗ ΠΡΟΒΟΛΗ ΑΜΕΡΙΚΗ: 16 ΟΚΤΩΒΡΙΟΥ 2009\nΡοτζερ ΜπαρτRoger Bart\nΝταν ΜπιτνερDan Bittner